title: Vicente Riva Palacio

text: Kenraali Riva Palacion joukot ottivat osaa keisari Maksimilianin viimeisen linnakkeen, Querétaron, piiritykseen. Vangiksi joutunut keisari Maksimilian lahjoitti ennen teloitustaan ratsunsa Riva Palaciolle kiitokseksi tämän osoittamasta inhimillisyydestä tappion hetkellä. Keisari Maksimiliania vastaan käydyssä oikeudenkäynnissä häntä puolusti kenraali Vicente Riva Palacion isä, Mariano Riva Palacio, eräs Meksikon parhaista asianajajista.


title: Vicente Riva Palacio

text: Vicente Riva Palacio oli eräs niitä harvoja tasavaltalaisarmeijan upseereja, jotka selvisivät sodasta hengissä. Hän oli gran señor, runoilija, dramaturgi, kirjailija, ministeri, diplomaatti ja historioitsija. Riva Palacio joutui 1883 vapaamielisten mielipiteittensä takia lähes vuodeksi vankilaan, jossa hän kirjoitti osan suuresta historiateoksesta, "México a través de los siglos". Teoksella on laajan suosionsa ja tärkeytensä vuoksi ollut Meksikolle tavaton merkitys. Teoksesta otetaan edelleenkin uusia painoksia. Vuosina 1886–1896 Vicente Riva Palacio toimi kuolemaansa saakka Meksikon suurlähettiläänä Madridissa.


title: Charles Henderson

text: Charles Henderson (26. huhtikuuta 1860 – 7. tammikuuta 1937) oli yhdysvaltalainen demokraattisen puolueen poliitikko. Hän toimi Alabaman kuvernöörinä 1915–1919.


title: Charles Henderson

text: Henderson oli kotoisin Troystä, Alabamasta, ja hänet on haudattu sinne. Kaupungissa sijaitsee hänen mukaansa nimetty high school. Hendersonia edelsi Emmet O’Neal ja seurasi Thomas Kilby.


title: Thomas Kilby

text: Thomas Erby Kilby, Sr. (9. heinäkuuta 1865 – 22. lokakuuta 1943) oli yhdysvaltalainen demokraattisen puolueen poliitikko.


title: Thomas Kilby

text: Kilby toimi Alabaman varakuvernöörinä 1915–1919 ja kuvernöörinä 1919–1923. Jälkimmäisessä virassa häntä edelsi Charles Henderson ja seurasi William W. Brandon.


title: William W. Brandon

text: William Woodward Brandon (5. kesäkuuta 1868 – 7. joulukuuta 1934) oli yhdysvaltalainen demokraattisen puolueen poliitikko.


title: William W. Brandon

text: Brandon toimi Alabaman kuvernöörinä 1923–1924 ja 1924–1927. Vuonna 1924 hän jätti osavaltion 21 päiväksi: varakuvernööri Charles McDowell hoiti hänen virkaansa yhden päivän ajan heinäkuussa.


title: William W. Brandon

text: Vuonna 1927 Brandonia seurasi Bibb Graves.


title: Charles McDowell

text: Charles Samuel McDowell, Jr. (17. lokakuuta 1871 – 22. toukokuuta 1943) oli yhdysvaltalainen poliitikko.


title: Charles McDowell

text: McDowell toimi Alabaman varakuvernöörinä 1923–1927. Heinäkuussa 1924 hän hoiti Alabaman kuvernöörin virkaa päivän ajan William W. Brandonin jätettyä osavaltion 21 päiväksi.


title: Charles McDowell

text: McDowell syntyi Eufaulassa, Alabamassa ja valmistui Alabaman yliopistosta. Hän oli lakimies ja toimi vuosina 1908–1912 Eufaulan pormestarina. Hänet valittiin Alabaman senaattiin vuonna 1918.


title: Bibb Graves

text: David Bibb Graves (1. huhtikuuta 1873 – 14. maaliskuuta 1942) oli yhdysvaltalainen demokraattisen puolueen poliitikko. Hän toimi Alabaman kuvernöörinä 1927–1931 ja uudelleen 1935–1939.


title: Floyd Mayweather Jr.

text: Floyd Mayweather Jr. (alkujaan "Floyd Joy Sinclair", s. 24. helmikuuta 1977 Grand Rapids, Michigan, Yhdysvallat) on yhdysvaltalainen entinen ammattilaisnyrkkeilijä ja olympiamitalisti. Häntä pidetään yhtenä nykyajan parhaimpana ”pound-for-pound” -nyrkkeilijänä. Mayweather Jr. on saavuttanut kahdeksan maailmanmestaruutta viidessä eri painoluokassa. Vuonna 1996 ammattilaisuransa aloittanut ja 2017 lopettanut Mayweather Jr. otteli paidattomana 50 ottelua ja voitti ne kaikki. Las Vegasissa 3. toukokuuta 2015 käydyssä välisarjan mestaruusottelussa Mayweather Jr. kukisti Manny Pacquaion pistein. Mayweather Jr. hallitsi ottelua nopeudellaan, ja Pacquaio sai vain muutaman kerran perille voimaiskunsa. Las Vegasin ottelun ennustettiin keränneen suuremmat tuotot kuin mikään nyrkkeilyottelu aikaisemmin. Mayweather Jr. ansaitsi ottelusta 180 miljoonaa dollaria. BoxRec-tietokanta rankkaa Mayweather Jr. kaikkien aikojen parhaaksi nyrkkeilijäksi


title: Floyd Mayweather Jr.

text: Amatöörinä Floyd Mayweather Jr. saavutti 84 voittoa ja kuusi tappiota. Hän voitti Golden Gloves -mestaruuden vuonna 1993 48-kiloisissa, 1994 51-kiloisissa ja 1996 54-kiloisissa. Atlantan olympialaisissa 1996 hän saavutti pronssimitalin höyhensarjassa (57 kg) hävittyään välierässä bulgarialaiselle Serafim Todoroville.


title: Floyd Mayweather Jr.

text: Ammattilaiseksi Mayweather ryhtyi vuoden 1996 syksyllä. Ensimmäisessä ammattilaisottelussaan lokakuussa hän tyrmäsi Roberto Apodacan kolmannessa erässä. Noihin aikoihin hänen valmentajanaan toimi hänen enonsa, entinen maailmanmestari Roger Mayweather, sillä hänen isänsä Floyd Sr. oli vangittuna huumeiden salakuljetuksesta. Isä jatkoi poikansa valmennusta vapauduttuaan. Kahtena ensimmäisenä ammattilaisvuonnaan Mayweather otteli pääasiassa helppoja vastustajia vastaan, nimekkäimpänä IBO:n kevytsarjan mestari Tony Pep.


title: Floyd Mayweather Jr.

text: Ensimmäisen kerran Mayweather pääsi ottelemaan tittelistä 3. lokakuuta 1998, kun hän kohtasi Genaro Hernandezin Las Vegasin Hilton-hotellissa WBC-liiton ylemmän höyhensarjan maailmanmestaruudesta. Hernandez luovutti ottelun kahdeksannessa erässä. Mayweather puolusti titteliään Angel Manfredya, Carlos Alberto Ramon Riosia, Justin Juukoa, Carlos Gerenaa, Gregorio Vargasia, Emanuel Augustusta, Diego Corralesia, Carlos Hernándezia ja Jesus Chavezia vastaan. Tämän jälkeen hän siirtyi painoluokkaa ylemmäs ja voitti 20. huhtikuuta 2002 Jose Luis Castilloa vastaan ja voitti kaikin tuomariäänin. Hän puolusti mestaruuttaan Castilloa, Victoriano Sosaa ja Phillip N'douta vastaan, kunnes tuli jälleen aika siirtyä painoluokkaa ylemmäs.


title: Floyd Mayweather Jr.

text: Voitettuaan ylemmässä kevytsarjassa DeMarcus Corleyn ja Henry Bruselesin Mayweather pääsi WBC-liiton MM-otteluun Arturo Gattia vastaan. 25. kesäkuuta 2005 käyty ottelu päättyi Mayweatherin voittoon teknisellä tyrmäyksellä kuudennessa erässä. Ylemmän kevytsarjan mestaruuttaan Mayweather ei puolustanut kertaakaan, vaan siirtyi seuraavaksi välisarjaan, missä voitti IBF-liiton mestaruuden voitettuaan 8. huhtikuuta 2006 Zab Judahin kaikin tuomariäänin. Hän puolusti titteliään marraskuussa Carlos Manuel Baldomiria vastaan.


title: Floyd Mayweather Jr.

text: 5. toukokuuta 2007 Mayweather kohtasi haastajana Oscar de la Hoyan WBC:n alemman keskisarjan maailmanmestaruusottelussa ja voitti ottelun tuomariäänin 2–1. Ennen ottelua Mayweather oli ilmoittanut lopettavansa uransa, mutta pyörsi päätöksensä ja palasi kehään välisarjalaisena 8. joulukuuta englantilaista Ricky Hattonia vastaan. MGM Grand Garden Arenalla käyty WBC-liiton MM-ottelu päättyi Mayweatherin voittoon 10. erässä teknisellä tyrmäyksellä. Ottelun jälkeen Mayweather ilmoitti jälleen kerran vetäytyvänsä ja alkavansa promoottoriksi.


title: Floyd Mayweather Jr.

text: Toukokuussa 2009 Mayweather ilmoitti tekevänsä paluun. Hänen oli tarkoitus kohdata Juan Manuel Márquez heinäkuussa 2009, mutta ottelu siirtyi syyskuuhun. Mayweather voitti 12-eräisen kamppailun tuomareiden yksimielisellä päätöksellä.


title: Floyd Mayweather Jr.

text: Mayweather otteli 1. toukokuuta 2010 Shane Mosleytä vastaan. Mayweather voitti 12-eräisen ottelun kaikin tuomariäänin 119–109, 119–109, 118–110.


title: Floyd Mayweather Jr.

text: Mayweather otteli 17. syyskuuta 2011 Victor Ortizia vastaan. Mayweather tyrmäsi likaisessa ottelussa Ortizin kiistanalaisesti.


title: Floyd Mayweather Jr.

text: Mayweahter otteli 5. toukokuuta 2012 ylemmän välisarjan mestaria Miguel Cottoa vastaan. Mayweather voitti 12-eräisen ottelun kaikin tuomariäänin.


title: Floyd Mayweather Jr.

text: Suuren yleisön toiveet Mayweatherin kohtaamisesta WBO-liiton maailmanmestari Manny Pacquaion kanssa vesittyivät toistuvasti. Aluksi Pacquaio ei suostunut olympiatason dopingtestiin, mikä esti ottelun järjestämisen. Mayweather haastoi Pacquaion taas vuoden 2012 alussa. Pitkien neuvottelujen jälkeen ottelua ei saatu kasaan. Pacquaio ei suostunut ottelemaan 40 miljoonasta vaan vaati 50-50 tuloja. Ottelusta päästiin lopulta yhteisymmärrykseen, ja yksi nyrkkeilyhistorian rahakkaimmista otteluista käytiin 3. toukokuuta 2015 Las Vegasissa Yhdysvalloissa. Mayweather voitti 12-eräisen ottelun WBO-, WBA- ja WBC-liittojen maailmanmestaruudesta pistein 118-110, 116-112, 116-112.


title: Floyd Mayweather Jr.

text: Heinäkuussa 2015 WBO-liitto ilmoitti riisuvansa Mayweatherin tittelistään maksamattomien ottelumaksujen vuoksi. Mayweatherin olisi pitänyt maksaa 200 000 dollaria viimeistään 3. heinäkuuta 2015. Lisäksi liiton sääntöjen mukaan ottelijalla ei voi olla samanaikaisesti hallussaan kuin yhden painoluokan mestaruus. Mayweather ei ole antanut liitolle selvitystä hallussaan olevista ylemmän kevyensarjan mestaruuksista.


title: Floyd Mayweather Jr.

text: Mayweather Jr. ilmoitti lopettavansa uransa ja jättävänsä kehät voittamattomana käytyään viimeisen ottelunsa 13. syyskuuta 2015 Las Vegasissa, kukistaen vastustajansa Andre Berton pistein. Voitto oli Mayweather Jr.:n ammattilaisuran 49:s, joka sivuaa Rocky Marcianon ennätystä voittojen määrässä.


title: Floyd Mayweather Jr.

text: Mayweather otteli vapaaottelija Conor McGregoria vastaan 26. elokuuta 2017 Las Vegasissa Yhdysvalloissa 12-eräisessä ottelussa, joka käytiin ammattinyrkkeilysäännöillä. Mayweather voitti ottelun teknisellä tyrmäyksellä 10. erässä. Kumpikin ottelija sai ottelusta palkkiona yli 100 miljoonaa dollaria.


title: Virumaa

text: Virumaa () on virolainen muinaismaakunta, joka nykyään jakautuu Itä-Virumaan ja Länsi-Virumaan maakuntiin. Viron valtion suomenkielinen nimi juontuu Virumaan nimestä.


title: Benjamin M. Miller

text: Benjamin Meek Miller (13. maaliskuuta 1864 – 6. helmikuuta 1944) oli yhdysvaltalainen demokraattisen puolueen poliitikko.


title: Benjamin M. Miller

text: Miller syntyi Oak Hillissä, Alabamassa, ja toimi lakimiehenä. Hän oli Alabaman kuvernööri vuosina 1931–1935. Häntä edelsi ja seurasi Bibb Graves.


title: Benjamin M. Miller

text: Miller oli presbyteeri ja kuoli Selmassa, Alabamassa 79-vuotiaana.


title: Frank M. Dixon

text: Frank Murray Dixon (25. heinäkuuta 1892 Oakland, Kalifornia – 11. lokakuuta 1965, Birmingham, Alabama) oli yhdysvaltalainen demokraattisen puolueen poliitikko.


title: Frank M. Dixon

text: Dixon toimi Alabaman kuvernöörinä vuosina 1939–1943. Häntä edelsi Bibb Graves ja seurasi Chauncey Sparks.


title: Frank M. Dixon

text: Dixon osallistui vapaaehtoisena ensimmäiseen maailmansotaan. Heinäkuussa 1918 hänen ohjaamansa kone ammuttiin alas Soissonsin yllä Ranskassa ja hän loukkaantui niin, että hänen oikea jalkansa jouduttiin amputoimaan. Ranskan hallitus myönsi Dixonille myöhemmin Croix de Guerre -mitalin.


title: Chauncey Sparks

text: George Chauncey Sparks (8. lokakuuta 1884 – 6. marraskuuta 1968) oli yhdysvaltalainen demokraattisen puolueen poliitikko, joka toimi Alabaman kuvernöörinä 1943–1947. Hän oli uudelleen ehdolla 1950.


title: Chauncey Sparks

text: Sparks vaikutti loppuelämänsä lakialalla ja kuoli Eufaulassa 1968.


title: Maatalouden kollektivisointi

text: Maatalouden kollektivisointi (kollektivointi) on Neuvostoliitossa ja joissakin muissa sosialistisissa maissa toteutettu maatilojen pakko-ottaminen yhteiskunnan haltuun, yksityisomistuksen lakkauttaminen ja yksityisten tilojen yhdistäminen suuriksi kollektiivitiloiksi (kolhoosit) tai valtiontiloiksi (sovhoosit). Neuvostoliitossa luotiin kolhoosit ja sovhoosit (valtiontilat). Kollektivisointia vastustaneita vainottiin, pakkosiirrettiin ja teloitettiin.


title: Maatalouden kollektivisointi

text: Leninin kuoltua tammikuussa 1924 valtaan nousi troikka: Josif Stalin, Kamenev ja Grigori Zinovjev. Puolueessa käytiin valtataistelu vasemmiston Lev Trotskin, oikeiston Nikolai Buharinin ja keskustan Josif Stalinin välillä. Trotskin vasemmisto-opposition kanta tähtäsi jatkuvan vallankumouksen periaatteen mukaisesti keskeytymättömään vallankumousten sarjaan muissa maissa. Stalin oli valmiimpi etenemään "sosialismi yhdessä maassa" -periaatteen mukaan.


title: Maatalouden kollektivisointi

text: Stalin aloitti 1928 radikaalit toimet Neuvostoliiton teollistamiseksi. Valtakunta alistettiin entistä tiukempaan keskusjohtoiseen hallintoon. Nopeat toimet aiheuttivat kuitenkin sekaannuksia ja suoranaista tuhlausta. Maalaisväestö vastusti kollektivisointitoimia, sillä he kokivat keskusjohtoisen kollektivisoinnin maaorjuuden paluuksi. Kulutustavaroista tuli puutetta. Maanviljelijät eivät olleet kovin innokkaita myymään viljaa kaupunkeihin, koska siitä saadulla rahalla ei ollut mitään käyttöä. Viljaa käytettiin entistä enemmän karjanrehuna. Hallitus vastasi tähän luovutuskiintiöillä ja takavarikoinneilla ja syytti vaurasta talonpoikaisluokkaa eli kulakkeja tahallisesta pulan aiheuttamisesta. Kulakkeja oli paljon vähemmän kuin hallitus antoi ymmärtää, joten ongelmat eivät johtuneet heistä. Suurin osa yksityistiloista oli yhden perheen pienviljelmiä.


title: Maatalouden kollektivisointi

text: Kommunistisessa teoriassa oli ennen vallankumousta kehitelty ajatusta, että maalaisväestö saataisiin tasa-arvoiseksi ja toiminta tehostuisi, jos maatalous siirrettäisiin isoihin, yhteisesti hoidettuihin kollektiivitiloihin.


title: Maatalouden kollektivisointi

text: Neuvostoliitossa kollektivisointi aloitettiin syksyllä 1929. Tavoitteena oli maatalouden modernisointi, sen tuottavuuden parantaminen, teollisuuden työvoimantarpeen tyydyttäminen ja porvarillisena pidetyn pienomistuksen lopettaminen. Talouselämässä markkinavoimat korvattiin keskusjohtoisella kansantalouden viisivuotissuunnittelulla. Samalla pientilat yhdistettiin suuremmiksi yksiköiksi, ennen kaikkea osuustoiminnallisiksi kolhooseiksi. Niitä oli kolmenlaisia:


title: Maatalouden kollektivisointi

text: Kolhoosiin liittyminen tuli olla vapaaehtoista. Virallisen selityksen mukaan laaja kollektivisointi alkoi, kun talonpojat alkoivat joukkomittaisesti liittyä kolhooseihin vuonna 1929. Todellisuudessa yksityistilalliset, jotka olivat vaurastuneet Leninin NEP-ohjelman aikana, vastustivat kollektivisointia ja saivat kokea valtion vastatoimet: pakkosiirrot Aasiaan, pakkolunastukset ja teloitukset. Kulakkien likvidointi on saattanut olla tarkoituksena alusta alkaen. Kulakkiperheet pakkosiirrettiin usein kauaksi kotiseudultaan kaivos- ja metsätöihin. Kollektivisointi toteutettiin tavattoman nopeasti. Kesäkuussa 1929 oli kolhoosien jäseninä noin miljoona maatyöläistä, lokakuussa 1,9 miljoonaa ja maaliskuussa 1930 jo 14,2 miljoonaa eli 55 % maaseutujen asukkaista.


title: Maatalouden kollektivisointi

text: Käytännössä kollektivoinnin suorittivat sadattuhannet kaupunkilaistyöläiset, puoluevirkailijat ja puna-armeijan sotilaat, joilla ei ollut kokemusta maataloudesta. Asiantuntemus väheni myös kulakkien likvidoinnin takia. Lopputuloksena oli maatalouden tuottavuuden aleneminen.


title: Maatalouden kollektivisointi

text: Kollektiivitilojen alku oli vaikea. Monet kulakit teurastivat kotieläimensä, jottei niitä pakko-otettaisi korvauksetta kollektiivitiloille, ja karjan määrä pieneni noin neljänneksellä. Keväällä 1930 oli vaara, että kylvö jäisi osittain tekemättä. Tällöin Stalin piti maaliskuun 1930 puheen “Menestys panee pään pyörälle”, jossa hän tuomitsi väkivallan ja korosti toiminnan vapaaehtoisuutta sekä suositteli arttelimuotoista yhteistoimintaa. Puheen seuraus oli, että osa kolhooseista purkautui. Niiden jäseninä oli kesäkuussa 1930 enää 23 % maaseudun asukkaista. Kollektivisointiin laitettiin sen jälkeen uutta vauhtia: vuonna 1931 oli jäseninä oli 53 % maatiloista ja vuonna 1935 jo 83 % tiloista ja 94 % viljelyalasta.


title: Maatalouden kollektivisointi

text: Kollektivisoinnilla ei saavutettu tuotannon tehostumista. Erityisesti vuosi 1933 oli vaikea, ja nälänhätä raivosi monin paikoin. Erityinen pullonkaula oli vähentynyt hevosten määrä (noin puolet hevosista jäljellä), mitä ei pystytty korvaamaan traktoreillakaan. Valtion viljanhankinnan kannalta kollektivisointi oli kuitenkin menestys, sillä valtio sai vuonna 1928 viljaa 10 miljoonaa tonnia ja vuonna 1930 se sai 22 miljoonaa tonnia. Toisaalta valtion oli nyt entistä enemmän huolehdittava väestön ruokinnasta, kun yksityiskauppaa ei ollut.


title: Maatalouden kollektivisointi

text: Viljelijöiden itsensä kannalta kollektivisointi oli askel huonompaan. Ennen kollektivisointia suuri osa viljelijöistä oli ollut yksityisyrittäjiä ja he olivat omistaneet oman maansa ja tiluksensa: nyt heistä tuli kollektiivin työntekijöitä. Kolhoosilaiset eivät saaneet jättää tilaansa ja muuttaa kaupunkiin ilman lupaa. Käytännössä maanviljelijöiden pelot maaorjuuden paluusta toteutuivat osittain. Toisaalta tilattoman väestön elintaso parani.


title: Maatalouden kollektivisointi

text: Työn tuottavuus oli suuruuden ekonomiasta huolimatta kollektiivitiloilla heikompaa kuin yksityistiloilla kollektiivitilojen luonteen vuoksi. Jokaisella viljelijällä oli myös yksityispalsta, jolla he saivat viljellä maataloustuotteita omiin tarpeisiinsa sekä myyntiin.


title: Maatalouden kollektivisointi

text: Neuvostoliitto laajensi vaikutuspiiriään kylmän sodan aikana liittämällä Baltian maat itseensä ja muodostamalla Itäisen Keski-Euroopan valtioista kansandemokraattisia maita. Näissä toteutettiin 1940-luvun loppupuolella maatalouden kollektivisointi Neuvostoliiton mallin mukaisesti. Puolassa kollektivointioperaatio kuitenkin epäonnistui ja maatalous säilyi yksityisenä. Kollektivointi tehtiin myös kommunistisessa Kiinassa ja Vietnamissa. Israelin kibbutsit sekä moshavit ovat yksi kollektiivitilan muoto.


title: Maatalouden kollektivisointi

text: Eri puolilla maailmaa toteutetut kollektivisoinnit voidaan ryhmitellä seuraavasti:


title: Jim Folsom

text: James Elisha ”Jim” Folsom, Sr. (9. lokakuuta 1908 – 21. marraskuuta 1987) oli yhdysvaltalainen demokraattisen puolueen poliitikko, joka toimi Alabaman kuvernöörinä 1947–1951 sekä uudelleen 1955–1959.


title: Jim Folsom

text: Jim Folsomin (Sr.) poika Jim Folsom, Jr. (s. 1949) toimi Alabaman kuvernöörinä 1993–1995.


title: Gordon Persons

text: Seth Gordon Persons (5. helmikuuta 1902 – 29. toukokuuta 1965) oli yhdysvaltalainen demokraattisen puolueen poliitikko.


title: Gordon Persons

text: Persons toimi Alabaman kuvernöörinä vuosina 1951–1955. Häntä edelsi ja seurasi Jim Folsom.


title: Gordon Persons

text: Persons syntyi ja kuoli Alabaman Montgomeryssä. Silta Mobilesta etelään on nimetty hänen mukaansa.


title: Jann Wilde

text: Jann Wilde on riihimäkeläinen, nykyisin Tampereella asuva muusikko ja lauluntekijä. Hän vaikuttaa yhtyeissä The Saturnettes ja Volter. Jann Wilden kokoonpanoja ovat olleet Jann Wilde & Rose Avenue, sekä Jann Wilde & The Neon Comets. Vuodesta 2014 alkaen hän on esiintynyt ja levyttänyt yhtyeessä Jani Matti Juhani & Mustat Käärmeet.


title: Jann Wilde

text: Jann Wilden ensimmäinen julkaisu oli 30. lokakuuta 2004 ilmestynyt omakustanne-EP nimeltä "Boys Out Of New York", joka sisälsi neljä kappaletta. Jann Wilde soitti EP:llä kaikki soittimet.


title: Jann Wilde

text: Loppuvuodesta 2004 Jann Wilde liittyi yhtyeeseen nimeltään Rose Avenue. Nimet yhdistettiin ja syntyi Jann Wilde & Rose Avenue. Kesäkuun alussa 2006 yhtye solmi levytyssopimuksen Hype Recordsin kanssa ja loppuvuodesta he keikkailivat Saksassa, Sveitsissä, Itävallassa ja Suomessa.


title: Jann Wilde

text: Marraskuussa 2006 yhtyeen ensimmäinen single "Boys Out of New York" julkaistiin yhtyeen keikkaillessa samaan aikaan Sveitsissä. Se nousi parhaimmillaan sijalle kolme Suomen virallisella singlelistalla. Listalla se oli miltei kaksi kuukautta. 21. joulukuuta julkaistiin musiikkivideo kappaleesta "Boys Out of New York". Helmikuussa 2007 yhtye julkaisi ensimmäisen albuminsa nimeltään "Tokio Okei". Se nousi lopulta Suomen virallisella albumilistalla sijalle 9. Toinen single "Lover Lover Lover" julkaistiin 16. toukokuuta 2007.


title: Jann Wilde

text: Yhtye osallistui Eurovision laulukilpailun Suomen-karsintoihin ja sai ennakkosuosikin aseman MTV3:n nettiäänestyksen perusteella, mutta tuli lopulta karsintojen viidenneksi. Tammikuun alussa vuonna 2007 yhtyeen kilpailukappaleet "Soft Is Selling" ja "Lover Lover Lover" hylättiin, koska ne olivat olleet esillä internetissä jo kuukausia ennen julkistamispäivää. Kyseessä oli kuitenkin täysin inhimillinen erehdys, minkä takia yhtye sai jatkaa uusilla kappaleilla, joita oli aikaa tehdä noin kolme viikkoa.


title: Jann Wilde

text: Kilpailukappaleet ja niiden sanoitukset julkaistiin 22. tammikuuta. Jann Wilde & Rose Avenue oli alkukarsinnoissa 10. helmikuuta kappaleilla "Cinnamon" ja "Rock'n'Roll Dreams" ja finaalissa jälkimmäisellä kappaleella 17. helmikuuta. Finaalissa yhtye sijoittui viidenneksi, vaikka olikin yleisöäänestyksessä kolmen joukossa.


title: Jann Wilde

text: Yhtye ilmoitti hajonneen elokuussa 2007. Mesta.netin artikkelissa yhtyeen hajoamisen syiksi nimetään yhtyeen jäsenten väliset musiikilliset erimielisyydet sekä yhtyeen jäsenten väliset sisäiset ristiriidat.


title: Jann Wilde

text: Jann Wilde & Rose Avenue esiintyi vajaan kolmen vuoden tauon jälkeen Tammerfesteillä, Tampereella 16. heinäkuuta 2010.


title: Jann Wilde

text: Jann Wilde ja Rose Avenuen rumpali Tender Rexx päättivät jatkaa yhdessä hajoamisen jälkeen ja perustivat uuden yhtyeen. Yhtyeessä soittavat Jannin ja Tenderin ohella Dean Martini (basso), Kaide (koskettimet) ja Robin Savage (kitara). Yhtyeen kokoonpano julkistettiin 1. marraskuuta 2007 yhtyeen virallisilla Myspace-sivuilla. Yhtye julkaisi 30. toukokuuta Myspace-sivuilla ilmaiseksi ladattavan singlen "Polaroid b/w Glamtronik" ja kertoi levyn ilmestyvän kauppoihin elokuun lopussa. Albumi "Neon City Rockers" julkaistiin 27. elokuuta 2008 ja se sijoittui julkaisuviikollaan Suomen virallisella albumilistalla sijalle 32. 1. syyskuuta 2009 yhtye julkaisi kotisivuillaan uutisen keikkatauosta: Jann Wilde & The Neon Comets siirtyy toistaiseksi keikkatauolle. Yhtyeen jäsenet keskittyvät tauon aikana uuden materiaalin kirjoittamiseen ja äänittämiseen sekä sivuprojekteihin.


title: Jann Wilde

text: Yhtye päätti pian "Neon City Rockers" -levyn jälkeen yhteistyön Hype Recordsin kanssa levy-yhtiön taloudellisten ongelmien sekä sopimusrikkomuksien vuoksi. Samalla yhtye erotti Tommi Liimataisen managerin tehtävistä.


title: Jann Wilde

text: 15.joulukuuta 2009 Jann Wilde ilmoitti blogissaan tulevasta sooloalbumista "Don’t Play with the Flame on Your Hand". Albumi julkaistiin 5. toukokuuta 2010. Jann Wilde on vastannut albumin äänityksestä ja tuottamisesta, sekä myös useista levylle soitetuista instrumenteista. Mukana levyllä ja keikoilla soittavat myös The Neon Cometsin jäsenet. Albumin julkaisi turkulainen Yläkulo Tuotanto yhdessä tamperelaisen The Velvet Beat -levymerkin kanssa. Jann Wilde esiintyi myös yhdessä Rose Avenue -yhtyeensä kanssa vajaan kolmen vuoden tauon jälkeen Tammerfesteillä, Tampereella 16. heinäkuuta 2010. Jann Wilde teki näyttelijädebyyttinsä 21. syyskuuta ensi-iltansa saaneessa elokuvassa "Timanttikoirien vuosi 1984". Elokuva sisältää myös Wilden elokuvaa varten säveltämän instrumentaalikappaleen "Song For The Movie". 7. syyskuuta julkaistiin kuuden kappaleen mittainen EP-levy "Carlights", joka sisältää kuusi kappaletta "Don't Play With The Flame On Your Hand" -albumilta. Rajoitettu painos 12" vinyyliä myytiin loppuun muutamassa tunnissa. Jann Wilde & The Neon Comets ilmoitti 23. marraskuuta viettävänsä vuoden 2011 keikkataukoa. Yhtyeen jäsenet keskittyvät vuonna 2011 muihin musiikillisiin projekteihin.


title: Jann Wilde

text: 7. helmikuuta julkaistiin The Saturnettes -yhtyeen ensimmäinen single "Cadillac". Kokoonpanossa soittavat Jann (laulu) ja (kitara), Henrika (koskettimet), Kaide (basso) ja Robin (kitara). Ensimmäinen, yhtyeen nimeä kantava albumi julkaistiin 16. marraskuuta 2011. Julkaisijana toimivat tamperelainen The Velvet Beat Records ja turkulainen Yläkulo Tuotanto. YleX:n Uuden musiikin aamuvuorossa The Saturnettes mainittiin Jann Wilden lupaavimmaksi projektiksi. 1. marraskuuta julkaistiin yhtyeen toinen albumi "The Saturnettes II". Jann Wilde ohjasi kaikista albumin kappaleista myös musiikkivideot.


title: Jann Wilde

text: Marraskuussa 2014 Jann Wilde esitteli uuden suomenkielisen yhtyeensä Jani Matti Juhani & Mustat Käärmeet, sekä esikoisjulkaisun "Maailma ilman diktaattoreita".


title: Jann Wilde

text: Kesällä 2007 Jann Wilde esitti Queen-coverin "Too Much Love Will Kill You" yhdessä Negativen ja Dead By Gunin kanssa. Marraskuussa 2007 Jann Wilde oli mukana tuottamassa turkulaista yhtyettä Rendez-Vous. Wilde toimi äänittäjänä, tuottajana ja muusikkona elokuussa 2010 julkaistulla Johannes Laitilan debyyttialbumilla "Feathers".


title: Jann Wilde

text: Jann Wilde soittaa myös yhtyeissä Volter ja The Saturnettes.


title: Lurleen Wallace

text: Lurleen Burns Wallace (19. syyskuuta 1926 – 7. toukokuuta 1968) oli yhdysvaltalainen demokraattisen puolueen poliitikko. Hän oli George Wallacen ensimmäinen vaimo ja toimi Alabaman kuvernöörinä vuodesta 1967 kuolemaansa.


title: Lurleen Wallace

text: Wallace syntyi Tuscaloosassa ja meni naimisiin George Wallacen kanssa ollessaan vasta 16-vuotias. Hänen ennenaikaisen kuolemansa aiheutti syöpä. Wallacella todettiin kohtusyöpä vuonna 1965 ja syöpä palasi vuonna 1967, hänen ehdittyä toimia kuvernöörinä vain muutaman kuukauden.


title: Lurleen Wallace

text: Lurleen ja George Wallace saivat neljä lasta. Lurleen Wallacea seurasi Alabaman kuvernöörinä varakuvernööri Albert Brewer.


title: Pakkosiirto

text: Pakkosiirto tarkoittaa väestön siirtämistä maan sisällä vastoin näiden tahtoa. Sitä ei tule sekoittaa evakuointiin tai pakkomuuttoon, sillä pakkosiirto on rangaistuksenomainen toimenpide, pakkomuutto tapahtuu olosuhteiden pakosta kun taas evakuoinnilla on tarkoitus suojella väestöä.


title: Pakkosiirto

text: Yhdysvalloissa pakkosiirrettiin intiaaneja 1800-luvulla. Toisen maailmansodan aikaan ja jälkeen Neuvostoliitto pakkosiirsi useita kansoja, joiden toiminnan se oli katsonut petolliseksi. Myös natsi-Saksa pakkosiirsi esimerkiksi puolalaisia.


title: Albert Brewer

text: Albert Preston Brewer (26. lokakuuta 1928 Bethel Springs, Tennessee – 2. tammikuuta 2017) oli yhdysvaltalainen lakimies ja poliitikko, joka toimi Alabaman kuvernöörinä 1968–1971.


title: Albert Brewer

text: Ennen Brewerin nousemista Alabaman varakuvernööriksi hän oli istunut vuosina 1955–1966 kolme kautta Alabaman edustajainhuoneessa. Vuodesta 1963 hän oli Alabaman edustajainhuoneen puhemies.


title: Albert Brewer

text: Brewer oli Alabaman varakuvernööri Lurleen Wallacen toimiessa kuvernöörinä. Wallace kuoli syöpään vuonna 1968, jolloin Brewer nousi kuvernööriksi. Vuonna 1971 häntä seurasi aiemminkin kuvernöörinä toiminut George Wallace. Brewer sai eniten ääniä demokraattien esivaalin ensimmäisellä kierroksella, mutta hävisi Wallacelle toisella kierroksella.


title: The Mooney Suzuki

text: The Mooney Suzuki on rock and roll -yhtye, joka perustettiin vuonna 1996. Heiltä on ilmestynyt neljä albumia: "The Mooney Suzuki", "People Get Ready", "Electric Sweat" ja "Alive & Amplified". Yhtyeen nimi tulee ensimmäisiltä kahdelta 1970 -luvun saksalaiselta laulajilta: Krautrock-yhtyeeltä Can, Malcolm Mooney ja Damo Suzuki.


title: Tokio Okei

text: Tokio Okei on tamperelaisen Jann Wilde & Rose Avenuen debyyttialbumi. Albumi julkaistiin 21. helmikuuta 2007 levymerkillä Hype Records.


title: Tokio Okei

text: Albumi nousi Suomen virallisen listan sijalle 9.


title: Jere Beasley

text: Jere Locke Beasley (s. 12. joulukuuta 1935) on yhdysvaltalainen lakimies ja poliitikko.


title: Jere Beasley

text: Beasley syntyi Tylerissä, Texasissa. Hän toimi Alabaman varakuvernöörinä George Wallacen jouduttua murhayrityksen kohteeksi Marylandissa 15. toukokuuta 1972. Wallace jäi Marylandiin toipumaan, ja Beasley nousi tilapäiseksi kuvernööriksi.


title: Jere Beasley

text: Varakuvernööriaikansa jälkeen Beasley perusti vuonna 1979 lakiasiaintoimiston, joka tunnetaan 2010-luvulla nimellä Beasley, Allen, Crow, Methvin, Portis & Miles, P.C.


title: Jere Beasley

text: Beasley meni vuonna 1958 naimisiin Sara Bakerin kanssa, ja hänellä on kolme lasta.


title: Ali Zitouni

text: Ali Zitouni (, s. 11. tammikuuta 1981 Tunis) on tunisialainen jalkapalloilija, pelipaikaltaan hyökkääjä. Hän edustaa Tunisian pääsarjassa pelaavaa CS Hammam-Lifia.


title: Ali Zitouni

text: Zitouni aloitti uransa vuonna 1996 kotikaupunkinsa joukkueessa Espérancessa. Tunisian pääsarjassa Ligue Professionnelle 1:ssä Zitouni pelasi kaudella 1999–2000 ja voitti saman tien maalikuninkuuden 19 osumalla.


title: Ali Zitouni

text: Zitouni pelasi kauden 2004–2005 lainalla Arabiemiirikuntien pääsarjassa Al Ahlissa. Kauden aikana hän teki kolme maalia pelaamassaan 21 ottelussa. Pääsarjassa joukkue sijoittui seitsemänneksi. Sen sijaan UAEFA cupissa joukkue eteni aina loppuotteluun saakka. Al Ahli kuitenkin hävisi loppuottelun lopulta rangaistuspotkuilla.


title: Ali Zitouni

text: Zitouni palasi kaudeksi 2005–2006 takaisin Tunisiaan. Hän teki kauden aikana vain kolme maalia 18 sarjaottelussa ennen siirtymistään lainalle Ranskaan.


title: Ali Zitouni

text: Helmikuussa 2006 Zitouni siirtyi Troyesiin puolen vuoden lainasopimuksella. Kauden aikana hän pelasi vain yhden ottelun Ligue 1:ssä Olympique Marseillea vastaan.


title: Ali Zitouni

text: Zitouni palasi takaisin Espéranceen lainasopimuksensa päätyttyä kaudeksi 2006–2007. Hän kuitenkin allekirjoitti tammikuussa 2007 kahden vuoden sopimuksen Turkin Superliigassa pelanneen Antalyasporin kanssa. Ensimmäisellä kaudellaan Zitouni teki vain yhden maalin pelaamassaan 16 ottelussa. Antalyasporin pudotessa sarjatasoa alemmaksi Zitouni onnistui tällä kertaa maalinteossa 9 kertaa pelaamassaan 19 ottelussa, jonka myötä hän auttoi joukkuettaan nousemaan takaisin Turkin pääsarjaan kaudeksi 2008–2009.


title: Ali Zitouni

text: Kesäkuussa 2012 Zitouni kertoi twitterissään sopimuksensa loppuneen turkkilaisseuran kanssa ja saaneen alustavasti tarjouksen entiseltä seuraltaan Espérancelta.


title: Ali Zitouni

text: Ensiesiintymisensä maajoukkueessa Zitouni teki kesäkuussa 1999 Algeriaa vastaan. Hän oli mukana vuoden 2002 MM-kisoissa. Lisäksi Zitouni oli maansa paras maalintekijä vuoden 2004 Ateenan olympialaisissa.


title: Fob James

text: Forrest Hood ”Fob” James, Jr. (s. 15. syyskuuta 1934) on yhdysvaltalainen poliitikko. Hän oli vuosina 1979–1983 Alabaman kuvernööri demokraattien ja vuosina 1995–1999 republikaanien edustajana.


title: Fob James

text: James opiskeli 1950-luvulla yhdyskuntatekniikkaa Auburnin yliopistossa. Hän pelasi opiskeluaikanaan amerikkalaista jalkapalloa yliopistonsa joukkueessa ja vuonna 1956 kanadalaista jalkapalloa ammattilaissarja CFL:n Montreal Alouettesissa. Hän oli pelipaikaltaan keskushyökkääjä. Vuonna 1961 James perusti liikuntavälineitä valmistaneen yrityksen Healthdisc Inc., jonka nimeksi muutettiin myöhemmin Diversified Products. James jatkoi yrityksen johdossa vuoteen 1978.


title: Viirikala

text: Viirikala ("Heniochus acuminatus") on perhokaloihin kuuluva kala.


title: Viirikala

text: Viirikala voi kasvaa 25 cm korkeaksi. Se on litteä, pitkänokkainen kala, jonka vartalo on pystysuunnassa mustavalkoraitainen. Selkäevän ulottuu kapeana viirinä pitkälle kalan taakse. Pyrstö ja taempi selkäevä ovat keltaiset. Sen erottaa melko samannäköisistä lajeista siitä että sarvikalalla ("Zanclus cornutus") on keltaisia raitoja myös vartalossa, kun taas sysiviirikala ("Heniochus diphreutes") on vähemmän pyöreä, lyhytnokkaisempi, ja taempi musta raita sijaitsee eri lailla eviin nähden.


title: Viirikala

text: Viirikala on kotoisin Fidžiltä, Tahitilta ja Havaijilta sekä niiden väliseltä merialueelta.


title: Viirikala

text: Viirikalat elävät näyttävissä parvissa. Jos akvaariossa haluaa pitää parvea, sen jäsenet on hankittava yhtä aikaa.


title: Viirikala

text: Viirikala syö eläinplanktonia ja pieniä selkärangattomia, minkä takia se ei sovi riutta-akvaarioon. Meriakvaariossa se oppii yleensä syömään myös pakaste- ja kuivaruokaa.


title: H. Guy Hunt

text: Harold Guy Hunt (17. kesäkuuta 1933 – 30. tammikuuta 2009) oli yhdysvaltalainen republikaanisen puolueen poliitikko. Hän toimi Alabaman kuvernöörinä vuosina 1987–1993.


title: H. Guy Hunt

text: Hunt syntyi Holly Pondissa, Alabamassa. Hän liittyi asevoimiin ja palveli Korean sodassa. Hän meni naimisiin Helen Chambersin kanssa vuonna 1951, ja pari sai neljä lasta.


title: H. Guy Hunt

text: Hunt pantiin viralta vuonna 1993 väärinkäytösten johdosta. Vaimo Helenin kuoltua Hunt meni uusiin naimisiin vuonna 2005. Hän yritti huonolla menestyksellä paluuta politiikkaan. Hänellä todettiin keuhkosyöpä, johon hän lopulta kuoli.


title: Stellingwerfs

text: Stellingwerfs on hollannin alasaksan muoto, jota puhutaan Ooststellingwerfin ja Weststellingwerfin kunnissa Friisinmaalla, Alankomaissa. Vuonna 1999 ”kielen” puhujia oli 51 000.


title: Stellingwerfs

text: Joidenkin tarkkailijoiden mielestä stellingwerfs sisältyy veenkoloniaalsiin, jota on puhuttu Noordwolden kylässä Weststellingwerfissä.


title: Stellingwerfs

text: Monille alankomaalaisille stellingwerfs on helpoimmin luettavissa. Stellingwerfsiksi on modernia kirjallisuutta.


title: Stellingwerfs

text: Kuten Het Bildt ja Leeuwarden, niin myös Weststellingwerf ja Ooststellingwerf lukeutuvat niihin Friisinmaan kuntiin, joissa ei puhuta friisiä.


title: Jim Folsom, Jr.

text: James Elisha ”Jim” Folsom, Jr. (s. 14. toukokuuta 1949) on yhdysvaltalainen demokraattisen puolueen poliitikko, joka toimi Alabaman kuvernöörinä 1993–1995. Hän syntyi Montgomeryssä poliitikko Jim Folsomin (Sr.) pojaksi.


title: Jim Folsom, Jr.

text: Folsom meni vuonna 1977 naimisiin Marsha Guthrien kanssa, ja parilla on kaksi lasta. Folsom on toiminut kahteen otteeseen, 1987–1993 ja 2007–2011, Alabaman varakuvernöörinä. Kuvernööriksi hän nousi huhtikuussa 1993, kun hänen edeltäjänsä Guy Hunt oli pantu viralta rikostuomion jälkeen. Folsom pyrki vuonna 1994 jatkokaudelle kuvernöörinä, mutta hävisi marraskuun vaalissa republikaanisen puolueen ehdokkaalle Fob Jamesille.


title: Jari Vanhala

text: Jari Aarne Tyko Vanhala (s. 29. elokuuta 1965 Helsinki) on entinen suomalainen jalkapalloilija. Hän oli pelipaikaltaan hyökkääjä. Vanhala tunnettiin erityisesti nopeudestaan.


title: Jari Vanhala

text: Vanhala on Grankulla IFK:n kasvatteja. GrIFK:ssa hän voitti Ykkösen maalikuninkuuden vuonna 1990. Veikkausliiga-debyyttinsä Vanhala teki vasta vuonna 1991 25 vuoden iässä, kun hän siirtyi FF Jaroon tutkapariksi Aleksei Eremenkolle. Avauskaudellaan liigassa hän teki huikeat 19 maalia.


title: Jari Vanhala

text: Loistokausi Jarossa poiki siirron HJK:in. Klubissa hän pelasi kolme kautta voittaen Suomen mestaruuden kaudella 1992, Suomen Cupin kaudella 1993 sekä Liigacupin. Hänet valittiin myös maajoukkueeseen ensimmäistä kertaa. Vuonna 1995 Vanhala palasi Jaroon ollen jälleen pietarsaarelaisten kantavia voimia. Vuonna 1996 Vanhala valittiin vuoden liigapelaajaksi. Vanhala kävi tämän jälkeen ulkomaillakin Bradford Cityn joukkueessa. Hän tosin pelasi vain yhdessä ottelussa.


title: Jari Vanhala

text: 1997 Vanhala palasi Helsinkiin Finnairin Palloilijoihin, jota hän edusti kaksi kautta. FinnPa-ura päättyi kuitenkin pettymykseen, kun seurasi putosi Veikkausliigasta 1998. Muutenkin kausi 1998 oli Vanhalalle pettymys. Vanhala ei saanut valmentaja Jari Rantasen luottamusta ja hän teki vain yhden maalin sillä kaudella. Tämän jälkeen Vanhala jatkoi liigauraansa vielä kauden, kun Timo Askolin houkutteli hänet FC Interiin. Interin jälkeen Vanhala jatkoi vielä kasvattajaseurassaan Grankulla IFK:ssa.


title: Jari Vanhala

text: Maajoukkueessa Vanhala pelasi 23 ottelua ja teki kaksi maalia.


title: Don Siegelman

text: Donald Eugene "Don" Siegelman (s. 24. helmikuuta 1946, Mobile, Alabama) on yhdysvaltalainen lakimies ja demokraattisen puolueen poliitikko. Hän toimi Alabaman kuvernöörinä 1999–2003.


title: Don Siegelman

text: Siegelman valmistui Alabaman yliopistosta ja Georgetownin yliopistosta sekä opiskeli lisäksi Oxfordin yliopistossa. Hän on kuvernöörikautensa jälkeen joutunut vastaamaan syytteisiin muun muassa lahjonnasta.


title: Three 6 Mafia

text: Three 6 Mafia (tunnettiin ennen nimellä Triple Six Mafia) on yhdysvaltojen Memphisistä, Tennesseestä kotoisin oleva rap-yhtye, joka on ensimmäinen Memphisistä kotoisin oleva rap-yhtye, joka on myynyt platinaa. Ryhmään kuuluu kaksi vakituista jäsentä DJ Paul ja Juicy J ja kaksi muuta jäsentä Lord Infamous ja Project Pat, jotka eivät räppää kaikissa kappaleissa.


title: Three 6 Mafia

text: Three 6 Mafia aloitti vuonna 1991 kolmella jäsenellä: DJ Paul, Juicy J ja Lord Infamous. Yhtyeen ensimmäinen nimi oli Backyard Posse, mutta muutettiin lyhyen ajan päästä Triple Six Mafiaksi. Vuonna 1994 yhtye perusti oman levytysyhtiön nimeltä Hypnotize Minds. Vuonna 1995, heidän suositun underground mixtapen jälkeen yhtye julkaisi ensimmäisen virallisen albuminsa "Mystic Stylez"in ja he vaihtoivat nimensä levyn myötä Three 6 Mafiaksi. Heidän toinen virallinen albumi "The End" julkaistiin puolitoista vuotta myöhemmin, ja se myi lähes puolet enemmän kuin ensimmäinen levy.


title: Three 6 Mafia

text: Vuonna 1997 Three 6 Mafia liittyi Relativity Recordsiin, jossa he tekivät ensimmäisen suuren luokan albuminsa: "Chapter 2: World Domination". Albumi myi kultaa. Yhtye sai suuren yleisön huomiota, kun levyn hittisingle "Tear Da Club Up '97" julkaistiin. Menestyksen myötä Three 6 Mafia alkoi laajentaa brändiään. Yhtiö rupesi julkaisemaan Three 6 Mafian uusien jäsenien (Gangsta Boo ja Koopsta Knicca) soololevyjä ja ei-jäsenien (Project Pat ja The Kaze) levyjä. Yhtye julkaisi myös muutamia kokoelmalevyjä tähän aikaan.


title: Three 6 Mafia

text: Vuonna 2000 Three 6 Mafia julkaisi neljännen albuminsa "When the Smoke Clears", joka sisälsi hittisinglen "Sippin’ on Some Syrup". Levy oli yhtyeen ensimmäinen levy, joka myi platinaa. Tämän albumin biisit saivat jonkin verran radioaikaa ja joitain musiikkivideoita näytettiin jopa MTV:ssä. Samana vuonna Koopsta Knicca erosi yhtyeestä.


title: Three 6 Mafia

text: Vuonna 2001 yhtyeen jäsen Gangsta Boo erosi ryhmästä. Three 6 Mafia alkoi työstää heidän elokuvaansa "Choices: The movie". Se julkaistiin samana vuonna, mutta ei tullut elokuvateattereihin vaan tuli suoraan videolle. Yhtye teki myös soundtrackin elokuvalle: "Choices: The album".


title: Three 6 Mafia

text: Vuonna 2002 ryhmän kaksi tuottajaa: DJ Paul ja Juicy J julkaisivat ensimmäiset omat sooloalbuminsa.


title: Three 6 Mafia

text: Vuonna 2003 yhtye julkaisi kuudennen albuminsa "Da Unbreakables", joka oli Three 6 Mafian toinen platinaa myynyt levy. Albumilla vieraili monia rap-tähtiä kuten Lil' Flip, Pimp C, Lil' Wyte, Frayser Boy ja jo ennestään tuttu Project Pat.


title: Three 6 Mafia

text: Vuonna 2005 Three 6 Mafia julkaisi toisen elokuvansa "Choices II: The Set Up", ja samannimisen soundtrackin elovalle jotka julkaistiin samassa paketissa. Myöhemmin samana vuonna yhtye julkaisi kahdeksannen albuminsa "Most Known Unknown". Huomioitavaa on se että, levyltä puuttui Three 6 Mafian aktiivijäsen Lord Infamous, jonka huhuttiin joutuvan vankilaan, mutta Three 6 Mafia ilmoitti, että hän on "lomalla". Tämä ei kuitenkaan haitannut, sillä Most Known Unknown on Three 6 Mafian kaikkien aikojen myydyin albumi 1,8 miljoonalla myydyllä levyllä, ja on samalla ryhmän kolmas platinaa myynyt albumi. Levyn hittisingle "Stay Fly" teki Three 6 Mafiasta maailmanlaajuisesti tunnetun rap-yhtyeen. He tekivät biisejä myös elokuvaan "Hustle & Flow".


title: Three 6 Mafia

text: Vuonna 2006 Three 6 Mafia teki historiaa olemalla ensimmäinen afroamerikkalainen hip-hop -yhtye, joka voitti Oscar-palkinnon parhaasta laulusta. Kappale oli "It's Hard Out Here for a Pimp" elokuvasta Hustle & Flow. Yhtyeen jäsenet palkittiin heidän oikeilla nimillään Jordan Houston (Juicy J) ja Paul Beauregard (DJ Paul).


title: Three 6 Mafia

text: Vuoden 2007 toukokuussa Three 6 Mafia julkaisi yhdeksännen studioalbuminsa "Last 2 Walk".


title: Three 6 Mafia

text: Yhtye teki uuteen Rocky-Elokuvaan kappaleen: "It's a Fight".


title: Three 6 Mafia

text: Three 6 Mafian perustajajäsen Lord Infamous kuoli 20.12.2013 sydänkohtaukseen äitinsä kotona Tennesseessä, Memphisissä.


title: Three 6 Mafia

text: Toinen pitkäaikainen jäsen, vuodesta 1991 lähtien mukana ollut Koopsta Knicca sai 6.lokakuuta 2015 aivoihinsa valtimonpullistuman ja kuoli vietettyään kolmen päivää tiedottomassa tilassa.


title: Three 6 Mafia

text: Three 6 Mafia tekee paljon yhteistyötä Karl Kanin ja hänen vaatemerkinsä kanssa. Three 6 Mafia on useissa Karl Kanin mainoksissa, kuvissa ja videoissa pukeutuneina Karl Kanin vaatteisiin.


title: Vienna International Centre

text: Wienin kansainvälinen keskus (; (VIC), tunnetaan myös nimellä UNO-City, on Itävallan pääkaupungin Wienin Donaustadtin kaupunginosassa sijaitseva rakennuskeskittymä. Se muodostettiin vuosina 1973–1979 itävaltalaisen arkkitehdin Johann Staberin suunnitelmien pohjalta. Keskittymään on sijoitettu Yhdistyneiden kansakuntien organisaatioiden tiloja.


title: Vienna International Centre

text: Keskittymä koostuu kuudesta kaartuvamallisesta toimistotornitalosta, jotka ympäröivät sylinterimäistä konferenssirakennusta. Keskittymän rakennuksista korkein kohoaa 120 metrin korkeuteen, ja siinä on 28 kerrosta. Alueen eteläosaan on suunniteltu valmistuvan vuonna 2008 uusi konferenssirakennus. Vuonna 2005 keskittymässä aloitettiin asbestin poisto rakennuksista.


title: Palais Schwarzenberg

text: Palais Schwarzenberg on palatsimainen rakennus Itävallan pääkaupungin Wienin 3. kaupunginosassa eli Landstraßessa. Se on saanut nimensä Schwarzenbergin aatelissuvun mukaan, ja edustaa arkkitehtuurin barokin tyylisuuntaa.


title: Palais Schwarzenberg

text: Palatsin rakennustyöt aloitettiin vuonna 1697 itävaltalaisen arkkitehdin Johann Lukas von Hildebrandtin johdolla, ja ne saatti päätökseen arkkitehti Johann Bernhard Fischer von Erlach vuonna 1728. Palatsissa sijaitsee nykyisin hotelli, ja rakennusta käytetään juhlatilaisuuksiin.


title: William Allen Egan

text: William Allen Egan (8. lokakuuta 1914 Valdez, Alaska – 6. toukokuuta 1984 Anchorage, Alaska) oli yhdysvaltalainen demokraattisen puolueen poliitikko.


title: William Allen Egan

text: Egan syntyi kuusilapsiseen perheeseen. Äiti kasvatti hänet isän kuoltua tapaturmaisesti vuonna 1920. Egan alkoi kiinnostua politiikasta valmistuttuaan high schoolista. Hän kuului vuosina 1940–1945 Alaskan territorion edustajainhuoneeseen. Hän istui edustajainhuoneessa vielä kolme kautta vuosina 1947–1953. Hän meni vuonna 1941 naimisiin Neva McKittrickin kanssa.


title: William Allen Egan

text: Egan valittiin Valdezin pormestariksi vuonna 1943. Hän pääsi vuonna 1953 Alaskan senaattiin.


title: William Allen Egan

text: Egan oli kampanjoinut Alaskan osavaltion aseman puolesta jo 1930-luvulta lähtien. Kun tämä toteutui 3. tammikuuta 1959, Egan nousi osavaltion ensimmäiseksi kuvernööriksi.


title: William Allen Egan

text: Egan jätti toimensa kuvernöörinä vuonna 1966, mutta tuli valituksi uudelleen 1970. Hän vetäytyi politiikasta kuvernööriyden päätyttyä vuonna 1974 ja kuoli keuhkosyöpään 69-vuotiaana Anchoragessa.


title: William Allen Egan

text: Alaskalaiset viettävät 8. lokakuuta ”William Egan Dayta”.


title: Walter Joseph Hickel

text: Walter Joseph ”Wally” Hickel (18. elokuuta 1919 Ellinwood, Kansas, Yhdysvallat – 7. toukokuuta 2010 Anchorage, Alaska, Yhdysvallat) oli yhdysvaltalainen republikaanisen puolueen poliitikko.


title: Walter Joseph Hickel

text: Hickel valittiin Alaskan osavaltion toiseksi kuvernööriksi vuonna 1966. Hän erosi virasta 29. tammikuuta 1969 ja toimi vuoteen 1970 Yhdysvaltain sisäministerinä.


title: Walter Joseph Hickel

text: Hickel toimi jälleen Alaskan kuvernöörin virassa vuosina 1990–1994.


title: Keith Harvey Miller

text: Keith Harvey Miller (s. 1. maaliskuuta 1925, Seattle) on yhdysvaltalainen republikaanisen puolueen poliitikko.


title: Keith Harvey Miller

text: Alaskan kuvernööri Walter Joseph Hickel erosi virasta kesken kauden tammikuussa 1969, ja varakuvernöörinä toiminut Miller tuli hänen tilalleen aina joulukuuhun 1970 saakka. Häntä seurasi William Allen Egan.


title: Johann Lukas von Hildebrandt

text: Johann Lukas von Hildebrandt (s. 14. marraskuuta 1668, Genova – k. 16. marraskuuta 1745, Wien) oli italialaissyntyinen, pääosin Itävallassa vaikuttanut barokin ajan arkkitehti. Hän opiskeli Roomassa ja Piemontessa, ja vuonna 1696 siirtyi Itävallan pääkaupunkiin Wieniin. Hildebrandt yhdisteli rakennuksissaan italialaisia ja ranskalaisia piirteitä.


title: Jay Hammond

text: Jay Sterner Hammond (21. heinäkuuta 1922 – 2. elokuuta 2005) oli yhdysvaltalainen republikaanisen puolueen poliitikko. Hän toimi Alaskan kuvernöörinä 1974–1982.


title: Jay Hammond

text: Hammond syntyi New Yorkin osavaltiossa ja opiskeli Pennsylvanian valtionyliopistossa. Toisessa maailmansodassa palveltuaan hän muutti vuonna 1946 Alaskaan.


title: Jay Hammond

text: Hammond aloitti Alaskassa poliittisen uransa, joka huipentui hänen kahdeksanvuotiseen kuvernööriyteensä. Hän esiintyi julkisuudessa vielä kautensa jälkeenkin: hän juonsi vuoteen 1992 televisiosarjaa "Jay Hammond's Alaska" ja julkaisi kaksi omaelämäkerrallista teosta.


title: Jay Hammond

text: Hammond kuoli Alaskassa 83-vuotiaana.


title: Bill Sheffield

text: William Jennings "Bill" Sheffield (s. 26. kesäkuuta 1928) on yhdysvaltalainen demokraattisen puolueen poliitikko.


title: Bill Sheffield

text: Sheffield syntyi Spokanessa, Washingtonissa, ja toimi Alaskan kuvernöörinä 1982–1986. Häntä edelsi Jay Hammond ja seurasi Steve Cowper.


title: Steve Cowper

text: Steve Camberling Cowper (s. 21. elokuuta 1938 Petersburg, Virginia) on yhdysvaltalainen demokraattisen puolueen poliitikko.


title: Steve Cowper

text: Cowper toimi Alaskan seitsemäntenä kuvernöörinä vuosina 1986–1990. Häntä edelsi Bill Sheffield ja seurasi Walter Joseph Hickel. Cowper oli ennen kuvernööriyttään istunut kaksi kautta Alaskan edustajainhuoneessa. Koulutukseltaan Cowper on lakimies.


title: Steve Cowper

text: Steve Cowperilla on kaksi tytärtä, Katherine ja Grace, sekä poika Wade.


title: Tony Knowles

text: Anthony Carroll "Tony" Knowles (s. 1. tammikuuta 1943, Tulsa, Oklahoma) on yhdysvaltalainen liikemies ja demokraattisen puolueen poliitikko. Hän toimi Alaskan yhdeksäntenä kuvernöörinä 1994–2002. Häntä edelsi Walter Joseph Hickel ja seurasi Frank Murkowski.


title: Tony Knowles

text: Knowles valmistui Yalen yliopistosta vuonna 1968. Hän asuu Anchoragessa vaimonsa Susanin kanssa. Parilla on lapset Devon, Luke ja Sara.


title: Tony Knowles

text: Knowles oli vuosina 1981–1987 Anchoragen pormestari ja asettui ensimmäistä kertaa ehdolle Alaskan kuvernööriksi vuonna 1990.


title: Suure-Jaani

text: Suure-Jaani () on Põhja-Sakalan kuntaan kuuluva noin tuhannen asukkaan epäitsenäinen kaupunki ja entinen kaupunki Viljandimaan maakunnassa noin 25 kilometriä Viljandista pohjoiseen.


title: Suure-Jaani

text: Suure-Jaanissa on pääasiassa omakotitaloasutusta. Suure-Jaanissa on pieni ostoskeskus ja kirjasto. Suure-Jaanin järven äärellä sijaitsee myös kirkko, joka on rakennettu 1300-luvulla.


title: Suure-Jaani

text: Suure-Jaani perustettiin vuonna 1268. Suure-Jaani vihittiin kaupungiksi 1. toukokuuta 1938. Suure-Jaanin kaupunki ja kunta yhdistyivät 16.6.2005 uudeksi Suure-Jaanin kunnaksi ja Suure-Jaanin kaupungista tuli kunnan osa, epäitsenäinen kaupunki ().


title: Suure-Jaani

text: Vuoden 2017 kuntauudistuksessa Võhman kaupunki sekä Kõon, Kõpun ja Suure-Jaanin kunnat yhdistettiin Põhja-Sakalan kunnaksi.


title: Suure-Jaani

text: Vuonna 2011 Suure-Jaanin epäitsenäisessä kaupungissa oli 1 039 asukasta, joista 1 029 (99,0 %) oli virolaisia, 1 (0,1 %) venäläisiä ja 9 (0,9 %) muita kansallisuuksia.


title: Saharan eteläpuolinen Afrikka

text: Saharan eteläpuolinen Afrikka on se osa Afrikkaa, joka sijaitsee Saharan autiomaasta etelään. Saharan eteläpuolinen Afrikka eroaa merkittävästi kulttuurillisesti Saharan siitä erottamasta Pohjois-Afrikasta. Viimeisen jääkauden loppumisesta lähtien alueita on Niilin laaksoa lukuun ottamatta erottanut Saharan autiomaa. Saharan eteläpuoliseen Afrikkaan voidaan laskea eri määritelmien mukaan yli 40 valtiota.


title: Saharan eteläpuolinen Afrikka

text: Alueen väkiluku on eri määritelmien mukaan 622–840 miljoonaa, ja se kaksinkertaistuu 25 vuodessa. Syntyvyys on keskimäärin 6,1 lasta naista kohden, ja lapsikuolleisuus on korkea.


title: Saharan eteläpuolinen Afrikka

text: Saharan eteläpuolinen Afrikka on ihmislajin alkukoti, ja sieltä, Etiopiasta, on löydetty ihmisen varhaisimmat fossiilit.


title: Saharan eteläpuolinen Afrikka

text: 1800-luvulla Saharan eteläpuolinen Afrikka oli eurooppalaisille ja länsimaille ”pimeää Afrikkaa”, jota ei ollut tutkittu tai kartoitettu. Eurooppalaiset valloittivat suurimman osan mantereesta 1800-luvun kuluessa ensimmäiseen maailmansotaan päättyneellä valloituskaudella siirtomaikseen.


title: Saharan eteläpuolinen Afrikka

text: Saharan eteläpuolisessa Afrikassa on laajat luonnonvarat, toisaalta muita kuin mineraaleja on vaikea viedä maailmanmarkkinoille.


title: Saharan eteläpuolinen Afrikka

text: Nykyisin Saharan eteläpuolinen Afrikka on maailman köyhintä aluetta. Keskimääräinen bruttokansantulo on 490 dollaria henkilöä kohti, ja yli puolet väestöstä elää alle yhdellä Yhdysvaltain dollarilla päivässä. Alue on myös ainoa, jossa köyhyys on lisääntynyt. Lukutaitoisia on miehistä 67 prosenttia ja naisista 47 prosenttia. Alueella on maailman vakavin AIDS-ongelma, ja vuoden 1997 lopussa hi-virusta kantoi 21 miljoonaa aikuista. Lisäksi sitä vaivaavat pitkään jatkuneet aseelliset konfliktit ja laaja korruptio.


title: Võhma

text: Võhma () on Põhja-Sakalan kuntaan kuuluva epäitsenäinen kaupunki ja entinen kaupunki Viljandimaan maakunnassa, Virossa. Sen asukasluku on 1 493 (2010), pinta-ala 1,93 neliökilometriä ja asukastiheys 773,6 asukasta neliökilometrillä. Se sijaitsee maakunnan pohjoisreunalla Järvamaan maakunnan rajalla. Võhman kautta kulkee Tallinna–Viljandi-rautatie. Võhmassa asuu pääosin vironkielistä väestöä.


title: Võhma

text: Võhman synnystä on monta tarua. Erään tarun mukaan Kaikista Vahvin (virolainen taruolento) väsyi työskentelemästä Sakalan vuorien kaivoksissa, koska hänen kaivamaansa suurta jätemäärää ei voinut viedä minnekään. Niinpä hän rakensi uuden kaupungin, Võhman, ja vei jätteet sinne. Siksi Võhma ei olekaan Virossa kovin kummoisessa maineessa.


title: Võhma

text: Ensimmäisen kerran Võhma mainittiin vuonna 1583 nimellä Wechma, ja se kuului silloiseen Pilistveren kuntaan. Pysyvä rautatieyhteys Tallinna–Viljandi rakennettiin Võhman kautta vuonna 1900. Võhma tunnetaankin erityisesti rautatieasemastaan. Aseman rakentamisen jälkeen paikan kiinnostavuus asuinalueena lisääntyi ja sinne alkoi nousta omakotitaloja. Vuonna 1899 avattiin Võhman tori. Nykyään Võhma on palvelukeskus, jossa ihmiset käyvät töissä kauempaakin.


title: Võhma

text: Vuonna 2011 Võhman kaupungissa oli 1 314 asukasta, joista 1 230 (93,6 %) oli virolaisia, 48 (3,7 %) venäläisiä ja 39 (3,0 %) muita kansallisuuksia.


title: Tapa (Viro)

text: Tapa () on epäitsenäinen kaupunki Virossa Länsi-Virumaalla Tapan kunnassa. Tapa sijaitsee parikymmentä kilometriä Rakverestä lounaaseen ja 80 kilometriä Tallinnasta kaakkoon.


title: Tapa (Viro)

text: Tapan pinta-ala on 17,41 neliökilometriä. Siellä asui vuoden 2015 alussa 5 706 ihmistä. Asukastiheys oli 1.1.2015 328 asukasta neliökilometrillä.


title: Tapa (Viro)

text: Saksan joukot valtasivat Tapan kaupungin toisen maailmansodan aikana elokuussa 1941. Myöhemmin Neuvostoliitto pommitti kaupungin maan tasalle. Ainoa pommituksilta välttynyt rakennus oli Tapan apteekki. Muut rakennukset kärsivät vakavia vahinkoja ja tuhoutuivat pommituksissa jopa täysin. Sodan jälkeen kaupunki rakennettiin melkein kokonaan uudelleen. Tapa tunnetaan Virossa suuresta hautausmaastaan.


title: Tapa (Viro)

text: Viron historian tuhoisin lento-onnettomuus tapahtui 19. huhtikuuta 1977 Moen kylässä lähellä Tapaa. Tapaan matkalla olleen Neuvostoliiton ilmavoimien kuljetuskoneen maahansyöksyssä kuolivat kaikki 21 koneessa ollutta.


title: Tapa (Viro)

text: Ensimmäisen kerran Tapasta tuli kaupunki vuonna 1926.


title: Tapa (Viro)

text: Toisen kerran Tapasta tuli kaupunki vuonna 1993, mutta Tapan kaupunki sekä Saksin ja Lehtsen kunnat yhdistyivät vuonna 2005 Tapan kunnaksi. Vuoden 2017 kuntauudistuksessa Tamsalun kunta ja Tapan kunta yhdistettiin uudeksi Tapan kunnaksi. Tapan epäitsenäinen kaupunki on Tapan kunnan hallinnollinen keskus.


title: Tapa (Viro)

text: Vuoden 2011 väestönlaskennan mukaan Tapan epäitsenäisessä kaupungissa oli 5 896 asukasta, joista 3 495 (59,3 %) oli virolaisia, 1 869 (31,7 %) venäläisiä ja 522 (8,9 %) muita kansallisuuksia.


title: Tapa (Viro)

text: Tapa on rautateiden risteysasema, josta Tallinna–Narva-rautatieltä haarautuu rata Tarttoon. Valtatie 5 Pärnusta Rakvereen kulkee Tapan kautta.


title: Tapa (Viro)

text: Tapa on Akaan ystävyyskaupunki.


title: Kuorinka

text: Kuorinka on järvi Liperissä, valtatie 9:n varressa. Pinta-alaltaan se on noin 1300 hehtaaria. Se on erittäin kirkasvetinen järvi, ja sen keskimääräinen näkösyvyys on 9 metriä sen keskisyvyys on 10 metriä ja suurin syvyys on 32 metriä.


title: Kuorinka

text: Pohjois-Karjalan ympäristökeskuksen mukaan Kuorinka on kirkkautensa, karuutensa ja sijaintinsa vuoksi ainutlaatuinen järvi Pohjois-Karjalassa ja se on luontotyyppinsä (niukkaravinteiset järvet, joissa on runsaasti pohjaversoiskasvillisuutta) edustavimpia järviä koko Suomessa. Järvellä on suuri merkitys mm. kalastukselle ja muulle virkistyskäytölle. Veden laatu on erinomainen.


title: Kuorinka

text: Kuorinka tunnetaan valtatie 9:n levähdyspaikastaan, joka on Itä-Suomen suosituimpia levähdyspaikkoja. Paikalla on laaja, matala uimaranta. Levähdyspaikalle kulkee kevyenliikenteen väylä Joensuusta asti, ja väylä on muun muassa rullaluistelijoiden suosiossa.


title: Thomas Edward Campbell

text: Thomas Edward Campbell (18. tammikuuta 1878 – 1. maaliskuuta 1944) oli yhdysvaltalainen republikaanisen puolueen poliitikko.


title: Thomas Edward Campbell

text: Campbell syntyi Prescottissa, Arizonassa. Hänet julistettiin Arizonan kuvernööriksi vuonna 1917, mutta korkeimmassa oikeudessa kiistelty vaalitulos kääntyi George W. P. Huntin hyväksi. Myöhemmin hän nousi Arizonan kuvernööriksi vuonna 1919 ja toimi virassa vuoteen 1923 saakka.


title: Thomas Edward Campbell

text: Campbell kuoli aivoverenvuotoon Phoenixissa, Arizonassa 1944.


title: La Bouche

text: La Bouche oli saksalainen elektronista musiikkia esittävä yhtye. Frank Farian loi sen vuonna 1994 valiten duon jäseniksi Melanie Thorntonin ja Lane McCrayn. Ensimmäinen single ""Be My Lover"" nousi 10 parhaan musiikkikappaleen joukkoon neljässätoista maassa, Saksassa ensimmäiselle sijalle. Ensimmäinen albumi "Sweet Dreams" myi platinaa viidessä ja kultaa yhdeksässä maassa. Toinen albumi "S.O.S", tunnettu myös nimellä ""A Moment of Love"", julkaistiin 1998.


title: La Bouche

text: Thornton ryhtyi soolouralle vuonna 2000. Hänen tilalleen yhtyeeseen tuli Natascha Wright. Yhtyeeltä julkaistiin single ""All I Want"", joka myi huonosti ja Farian laittoi projektin jäihin. Thornton kuoli lento-onnettomuudessa 24. marraskuuta 2001 Zürichissa.


title: John Calhoun Phillips

text: John Calhoun Phillips (13. marraskuuta 1870 – 25. kesäkuuta 1943) oli Arizonan kuvernööri vuosina 1929–1931. Hän kuului Yhdysvaltain republikaaniseen puolueeseen.


title: John Calhoun Phillips

text: Phillips syntyi Vermontissa, Illinois'ssa. Hän kuoli yllättäen sydänperäiseen sairauskohtaukseen ollessaan kalastamassa järvellä lähellä Flagstaffia.


title: Benjamin Baker Moeur

text: Benjamin Baker Moeur (22. joulukuuta 1869 – 16. maaliskuuta 1937) oli yhdysvaltalainen lääkäri ja demokraattisen puolueen poliitikko.


title: Benjamin Baker Moeur

text: Moeur toimi Arizonan kuvernöörinä vuosina 1933–1937. Hän kuoli vain hieman viran jättämisen jälkeen Tempessä.


title: Rawghlie Clement Stanford

text: Rawghlie Clement Stanford (2. elokuuta 1879 – 15. joulukuuta 1963) oli yhdysvaltalainen demokraattisen puolueen poliitikko. Hän toimi Arizonan kuvernöörinä vuosina 1937–1939.


title: Rawghlie Clement Stanford

text: Stanford syntyi Buffalo Gapissa, Teksasissa ja oli ammatiltaan lakimies.


title: Sanjay Ayre

text: Sanjay Ayre (s. 19. kesäkuuta 1980) on jamaikalainen pikajuoksija.


title: Sanjay Ayre

text: Ayre kilpaili 1999 Annecyn yleisurheilun nuorten MM-kisoissa, mutta karsiutui 400 metrin juoksun alkuerissä ajalla 47,51. Seuraavana vuonna hän juoksi Sydneyn olympialaisissa Jamaikan 4 x 400 metrin viestijuoksujoukkueessa alku- ja välierissä. Ayre sai alun perin pronssimitalin, kun toisella kokoonpanolla loppukilpailussa juossut Jamaika sijoittui kolmanneksi. Mitali kirkastui vuosia myöhemmin hopeaksi, kun Yhdysvaltain joukkue hylättiin Antonio Pettigrew'n tunnustettua dopingin käytön.


title: Sanjay Ayre

text: Edmontonin MM-kisoissa 2001 Ayre karsiutui 400 metrin alkuerissä ajalla 46,96. Budapestin sisäratojen MM-kilpailuissa 2004 Ayre juoksi alkuerissä Jamaikan joukkueessa ja sai kultamitalin kun toisella kokoonpanolla juossut joukkue voitti loppukilpailun. Helsingin MM-kisoissa 2005 hän oli mukana Jamaikan MM-pronssia voittaneessa 400 metrin viestijoukkueessa.


title: Robert Taylor Jones

text: Robert Taylor Jones (8. helmikuuta 1884 – 11. kesäkuuta 1958) oli yhdysvaltalainen demokraattisen puolueen poliitikko. Hän toimi Arizonan osavaltion kuvernöörinä vuosina 1939–1941.


title: Robert Taylor Jones

text: Jones syntyi Rutledgessä, Tennesseessä. Hän oli maa- ja vesirakennusinsinööri sekä mukana rakentamassa Panaman kanavaa. Hän kuoli Phoenixissa.


title: Sidney Preston Osborn

text: Sidney Preston Osborn (1884–1948) oli yhdysvaltalainen poliitikko, joka toimi Arizonan kuvernöörinä vuodesta 1941 kuolemaansa.


title: Sidney Preston Osborn

text: Osborn kärsi elämänsä loppuvaiheissa ALS-taudista ja oli lähes täysin kommunikaatiokyvytön. Hän kuoli kesken kauden vuonna 1948, ja seuraajaksi valittiin Dan Edward Garvey.


title: Dan Edward Garvey

text: Dan Edward Garvey (19. kesäkuuta 1886 – 5. helmikuuta 1974) oli yhdysvaltalainen demokraattisen puolueen poliitikko. Hän toimi Arizonan kuvernöörinä 1948–1951.


title: Dan Edward Garvey

text: Garvey syntyi Vicksburgissa, Mississippissä, ja muutti Arizonan territorioon vuonna 1909.


title: John Howard Pyle

text: John Howard Pyle (25. maaliskuuta 1906 – 29. marraskuuta 1987) oli yhdysvaltalainen republikaanisen puolueen poliitikko. Hän toimi Arizonan kuvernöörinä vuosina 1951–1955.


title: John Howard Pyle

text: Pyle syntyi Sheridanissa, Wyomingissa. Hän oli Arizonan ensimmäinen 1900-luvun puolella syntynyt kuvernööri. Hän voitti vuoden 1950 vaalissa Ana Frohmillerin, mutta ei onnistunut tulemaan valituksi uudelleen 1954.


title: John Howard Pyle

text: Pyle kuoli 81-vuotiaana Tempessä, Arizonassa, johon hänet myös haudattiin.


title: Kuudes aisti (elokuva)

text: Kuudes aisti on vuonna 1999 valmistunut jännityselokuva, jonka on ohjannut M. Night Shyamalan.


title: Kuudes aisti (elokuva)

text: Elokuva kertoo Malcolm Crowesta (Bruce Willis), joka on arvostettu lastenpsykologi. Malcolmia on jo vuosia vaivannut yksi potilas, jota hän ei voinut auttaa. Malcolm tapaa yhdeksänvuotiaan pojan, joka pystyy puhumaan kuolleille. Häntä auttaessaan Malcolm tajuaa, että kuolleet eivät halua satuttaa poikaa, vaan he pyytävät apua.


title: Ernest McFarland

text: Ernest William "Mac" McFarland (9. lokakuuta 1894 – 8. kesäkuuta 1984) oli yhdysvaltalainen lakimies ja demokraattisen puolueen poliitikko. Hän toimi Arizonan kuvernöörinä 1955–1959.


title: Ernest McFarland

text: McFarland syntyi oklahomalaisella maatilalla ja valmistui Oklahoman yliopistosta. Hän palveli ensimmäisessä maailmansodassa Yhdysvaltain laivastossa ja joutui leikkaukseen vakavan keuhkoputki-infektion johdosta.


title: Ernest McFarland

text: Muutettuaan Phoenixiin McFarland toimi pankkivirkailijana ja valmistui Stanfordin yliopistosta pääaineinaan laki ja politiikan tutkimus.


title: Ernest McFarland

text: Hän oli senaatin jäsen Arizonasta 1941–1953. Viimeiset vuodet 1951–1953 hän oli myös demokraattisen puolueen ryhmänjohtajana, mutta hävisi vuoden 1952 vaaleissa senaattipaikkansa Barry Goldwaterille. McFarland valittiin Arizonan kuvernööriksi ensimmäistä kertaa 1954 sekä uudelleen 1956. Häntä seurasi Paul Jones Fannin.


title: Ernest McFarland

text: McFarland kuoli 89-vuotiaana Phoenixissa. Hänet on haudattu Greenwood/Memory Lawn Mortuary & Cemetery -hautausmaalle.


title: Paul Fannin

text: Paul Jones Fannin (29. tammikuuta 1907 – 13. tammikuuta 2002) oli yhdysvaltalainen republikaanisen puolueen poliitikko, joka toimi Arizonan kuvernöörinä vuosina 1959–1965.


title: Paul Fannin

text: Fannin syntyi Ashlandissa, Kentuckyssä, mutta runsaat puoli vuotta hänen syntymänsä jälkeen perhe muutti Phoenixiin, Arizonaan. Hän opiskeli Arizonan yliopistossa ja valmistui Stanfordin yliopistosta.


title: Paul Fannin

text: Fannin istui Yhdysvaltain senaatissa vuosina 1965–1977. Hän eli Phoenixissa, kunnes kuoli siellä vain hieman ennen 95-vuotispäiväänsä.


title: Virka-asunto

text: Virka-asunto on asunto, jonka korkea viranhaltija tai jokin muu korkeassa asemassa oleva henkilö saa käyttöönsä virkasuhteensa ajaksi. Viran päätyttyä myös käyttöoikeus virka-asuntoon päättyy. Tunnettuja virka-asuntoja ovat esimerkiksi presidenttien virka-asunnot, kuten Valkoinen talo tai Mäntyniemi. Suomessa ainakin presidentillä, pääministerillä ja arkkipiispalla on käytössään virka-asunto.


title: Virka-asunto

text: Vanhin virka-asuntotyyppi on ollut virkatalo eli puustelli, joista tyypillisimpiä ovat sotilasvirkatalot ja pappilat. Näistä pappilan seurakunta on varsinkin maaseudulla tarjonnut papin asunnoksi osana papin vuosipalkkaa. Vastaavasti pappilan tiloissa on yleensä pidetty seurakunnan varastoja, ehkä myös kirkkoherranvirastoa ja muita seurakunnan tarpeiden vaatimia tiloja.


title: Samuel Pearson Goddard Jr.

text: Samuel Pearson Goddard Jr. (8. elokuuta 1919 – 1. helmikuuta 2006) oli yhdysvaltalainen poliitikko, joka toimi Arizonan kuvernöörinä vuosina 1965–1967.


title: Samuel Pearson Goddard Jr.

text: Goddard syntyi Missourissa ja opiskeli Harvardin yliopistosta. Hän palveli toisen maailmansodan aikana maansa ilmavoimissa. Hän luki vielä lakia Arizonan yliopistossa, valmistui 1949 ja teki lakialan töitä Tucsonissa.


title: Samuel Pearson Goddard Jr.

text: Goddard oli Arizonan kuvernöörinä yhden kauden. Hän oli ehdolla vielä 1966 ja 1968, mutta hävisi molemmilla kerroilla Jack Williamsille.


title: Adam Weishaupt

text: Adam Weishaupt (1748-1830) oli saksalainen kirkko-oikeuden professori, joka tunnetaan Baijerin Illuminatin perustajana. Hän oli saanut kasvatuksensa jesuiittojen parissa, mutta irtaantui heistä viimeistään saatuaan professorinviran ja lähestyi aatteellisesti vapaa-ajattelijoita.


title: Adam Weishaupt

text: Weishaupt perusti suljetun Illuminati-seuran harrastamaan valistusaatteita. Vuonna 1784 Illuminati kiellettiin ja valtavirran käsityksen mukaan lakkasi olemasta, mutta monet salaliittoteoreetikot ovat väittäneet sen jatkaneen olemassaoloaan maanalaiseksi salaseuraksi muuttuneena.


title: Jack Richard Williams

text: John Richard ”Jack” Williams (29. lokakuuta 1909 – 24. elokuuta 1998) oli yhdysvaltalainen poliitikko, joka toimi Arizonan kuvernöörinä vuosina 1967–1975.


title: Jack Richard Williams

text: Williams syntyi Los Angelesissa ja muutti perheineen Phoenixiin. Kuvernöörinvirkansa ohella hän toimi muun muassa Phoenixin pormestarina ja tuli tunnetuksi radiokuuluttajana.


title: Harjaetanat

text: Harjaetanat (Limacidae) on maalla elävien, ulkonaisesti kuorettomien kotiloiden heimo, johon kuuluu suurikokoisia lajeja, muun muassa ukkoetana ("Limax cinereoginer"). Ne eivät tee yhtä paljon tuhoa puutarhoissa ja viljelmillä kuin "Agriolimacidae"-heimo. Myöskään pahamaineninen espanjansiruetana ei kuulu tähän heimoon.


title: Harjaetanat

text: Ruumiinsa sisällä harjaetanoilla on kuitenkin pieni surkastunut kuori kuin muistona niiden kehittymisestä kuorellisista kotiloista. Heimosta tunnetaan satakunta lajia, mutta sen systematiikasta keskustellaan edelleen.


title: Muukalaisten yö

text: Muukalaisten yö () on Housemarquen kehittämä ja Gametekin julkaisema seikkailupeli. Peli julkaistiin MS-DOS:lle vuonna 1996. Peliin voi valita kieleksi suomen tai englannin. "Muukalaisten yö" on ainoa suomalainen kansainvälisillä markkinoilla julkaistu seikkailupeli.


title: Muukalaisten yö

text: "Muukalaisten yö" on graafinen seikkailupeli, jossa pelaajan on tarkoitus ratkoa pulmia ja edetä pelimaailmassa objekteja klikkaamalla.


title: Muukalaisten yö

text: On pyhäinpäivän aattoyö. Teinipoika Benjamin ”Ben” Richards on todistamassa enonsa Alberto Einstonen yritystä käynnistää tämän uusinta keksintöä, madonreikämoottoria. Salama kuitenkin iskeytyy koneeseen ja se toimii odottamattomalla tavalla. Taivaalle syntyy repeämä, jonka kautta mystistä energiaolentoa jahtaava avaruusalus ajautuu maahan. Energiaolento pääsee karkuun, ja avaruusoliot kaappaavat Alberton vangiksi kostona. He uskovat Alberton kykenevän saamaan olennon kiinni ja palauttamaan heidät omaan galaksiinsa. Benin tehtävänä on pelastaa enonsa ja vapauttaa maailma muukalaisuhasta.


title: Muukalaisten yö

text: "Muukalaisten yön" kehitystä johti Mikko Miettinen, joka oli päässyt Bloodhouseen töihin esittelemällä seikkailupeliaihiotaan. Miettinen oli aina halunnut tehdä oman seikkailupelin LucasArtsin pelien hengessä. Kehitys aloitettiin vuonna 1992, ja peli saatiin valmiiksi kolme vuotta myöhemmin. Musiikin sävelsi demoskene-taustainen Jonne Valtonen. Kesken kehityksen Bloodhouse ja Terramarque yhdistyivat muodostaen uuden pelitalon Housemarquen. Kehitystiimi oli 11 hengen kokoinen.


title: Muukalaisten yö

text: Pelin animaattorina toimi Miha Rinne, joka ei kuitenkaan saanut työstään palkkaa – hän lähtikin ennen pelin julkaisua muualle töihin. Miettisen mukaan projektia tehtiinkin omalla riskillä, sillä rahaa oli luvassa vasta kun pelin sai myytyä jollekin julkaisijalle. Lopulta Gametek osti pelin kansainväliset julkaisuoikeudet. Suomessa peliä levitti Toptronics erilaisella myyntipakkauksella.


title: Muukalaisten yö

text: Julkaisussaan peli sai kritiikkiä helppoudestaan ja tummasta tunnelmastaan. Myöhemmän arvion tehneen toimittaja Juho Kuorikosken mukaan peli on kunniaksi esikuvilleen, ja pelin pikselitaide ja äänimaailma ovat kestäneet hyvin aikaa. Hän piti dialogia hyvin kirjoitettuna, mutta valitteli lukuisia kirjoitusvirheitä. Hän myös kehui pelin pulmia.


title: Raúl Héctor Castro

text: Raúl Héctor Castro (12. kesäkuuta 1916 Sonora, Meksiko – 10. huhtikuuta 2015 San Diego, Kalifornia) oli meksikolaissyntyinen lakimies ja poliitikko, joka toimi Arizonan kuvernöörinä vuosina 1975–1977. Hän syntyi Sonorassa, muutti vuonna 1926 Arizonaan ja sai myöhemmin Yhdysvaltain kansalaisuuden.


title: Raúl Héctor Castro

text: Castro valittiin vuonna 1977 Yhdysvaltain suurlähettilääksi Argentiinaan.


title: Wesley Bolin

text: Wesley Bolin (1. heinäkuuta 1909 – 4. maaliskuuta 1978) oli arizonalainen poliitikko. Hän toimi osavaltion "secretary of state" -virassa (jonka haltijat ovat Arizonassa myös varakuvernöörejä) yhtäjaksoisesti 13 kauden ajan vuodesta 1948 aina lokakuuhun 1977 asti. Tällöin Bolinista tuli osavaltion kuvernööri, kun edellinen kuvernööri Raul H. Castro jätti virkansa kesken kauden siirtyäkseen diplomaattitehtäviin Argentiinaan. Bolin ehti kuitenkin toimia kuvernöörinä alle vuoden ennen kuolemaansa.


title: Wesley Bolin

text: Bolinia seurasi Arizonan kuvernöörinä Bruce Babbitt.


title: Bruce Babbitt

text: Bruce Edward Babbitt (s. 27. kesäkuuta 1938) on yhdysvaltalainen lakimies ja demokraattisen puolueen poliitikko.


title: Bruce Babbitt

text: Babbitt syntyi Los Angelesissa ja meni vuonna 1968 naimisiin Harriet Coonsin kanssa. Hän toimi vuosina 1978–1987 Arizonan kuvernöörinä ja vuosina 1993–2001 Yhdysvaltain sisäministerinä.


title: Evan Mecham

text: Evan Mecham (12. toukokuuta 1924 – 21. helmikuuta 2008) oli yhdysvaltalainen republikaanisen puolueen poliitikko.


title: Evan Mecham

text: Mecham syntyi mormonivanhempien pojaksi Utahissa. Hän haavoittui toisessa maailmansodassa ja meni toukokuussa 1945 naimisiin Florence Lambertin kanssa.


title: Evan Mecham

text: Mecham toimi Arizonan osavaltion kuvernöörinä vuosina 1987–1988 ennen kohuttua rikosoikeudenkäyntiään. Hän kuoli 83-vuotiaana sairastettuaan Alzheimerin tautia.


title: Rose Perica Mofford

text: Rose Perica Mofford (10. kesäkuuta 1922 Globe, Arizona – 15. syyskuuta 2016 Phoenix, Arizona) oli yhdysvaltalainen demokraattisen puolueen poliitikko, joka toimi Arizonan osavaltion kuvernöörinä vuosina 1988–1991. Häntä edelsi Evan Mecham ja seurasi Fife Symington.


title: Rose Perica Mofford

text: Mofford oli Arizonan ensimmäinen naiskuvernööri.


title: John Fife Symington III

text: John Fife Symington III (s. 12. elokuuta 1945 New York) on yhdysvaltalainen republikaanisen puolueen poliitikko. Hän toimi Arizonan osavaltion kuvernöörinä vuosina 1991–1997.


title: John Fife Symington III

text: Symington opiskeli Gilman Schoolissa ja Harvardin yliopistossa. Hän palveli Vietnamin sodassa Yhdysvaltain ilmavoimissa.


title: John Fife Symington III

text: Symington oli vuonna 1990 ehdolla Arizonan kuvernööriksi ja voitti demokraattivastaehdokkaansa Terry Goddardin. Hän sai vuonna 1997 tuomion petoksesta ja joutui tämän yhteydessä eroamaan virastaan. Tuomio kumottiin ylemmässä oikeusasteessa, ja lopullisesti presidentti Clinton armahti miehen aivan kautensa lopussa.


title: John Fife Symington III

text: Symington ilmoitti vuonna 2007 vuosikymmenen takaisesta UFO-havainnostaan ns. Phoenixin valojen yhteydessä.


title: Radhouéne Salhi

text: Radhouéne Salhi (, s. 18. joulukuuta 1967 Sousse, Tunisia) on tunisialainen entinen jalkapallomaalivahti. Hän pelasi vuodet 1993-2000 kotimaassaan ES Sahelin joukkueessa. Vuoden 1998 MM-kisoissa Salhi oli Tunisian varamaalivahtina.


title: Jane Dee Hull

text: Jane Dee Hull (s. 8. elokuuta 1935 Kansas City, Missouri) on yhdysvaltalainen republikaanipoliitikko, joka toimi Arizonan kuvernöörinä vuosina 1997–2003. Lisäksi hän on työskennellyt Arizonan osavaltionkongressin alahuoneessa ja ollut osavaltion sisäministeri.


title: Jane Dee Hull

text: Hull valmistui Kansasin yliopistosta ja on koulutukseltaan opettaja.


title: Haapamäen höyryveturipuisto

text: Haapamäen Höyryveturipuisto on vuonna 1988 avattu rautatieaiheinen matkailukohde, joka sijaitsee Keuruun Haapamäellä entisen höyryvetureiden halkotarhan alueella. Näyttelyalueella on pääosin VR:n lahjoittamia höyryvetureita ja muuta rautatiekalustoa.


title: Haapamäen höyryveturipuisto

text: Höyryveturipuiston kalusto on vain ulkoisesti kunnostettua. Höyryveturipuiston omistaa Martti Vainio, joka osti höyryveturipuiston Keuruun kaupungilta vuonna 2005. Höyryveturipuistoa ei pidä sekoittaa Haapamäellä toimivaan Haapamäen museoveturiyhdistykseen (HMVY). HMVY toimii omistamassaan veturitallikiinteistössä Höyryveturipuiston vieressä. HMVY ja Höyryveturipuisto tosin tekevät kiinteää yhteistyötä.


title: Haapamäen höyryveturipuisto

text: Höyryveturipuisto on avoinna matkailijoille kesäkausina, ja siellä järjestetään kaikenlaatuisia kesätapahtumia. Talvella Höyryveturipuiston toiminta hiljenee, mutta majoitusta ja moottorikelkkasafareita järjestetään edelleen tilauksesta.


title: Haapamäen höyryveturipuisto

text: Höyryveturipuiston kalustosta osa on Suomen Rautatiemuseon, Jokioisten Museorautatien ja Haapamäen Museoveturiyhdistyksen omaisuutta.


title: Haapamäen höyryveturipuisto

text: Puistossa liikennöi 185 millimetrin (7 1/4") raideleveyksinen puistojuna, jonka veturina on polttomoottorilla toimiva Dr12-veturin pienoismalli. Lisäksi siellä on kookas Lehmann LGB -pienoisrata sekä omaan taloonsa sijoitettu laaja pienoisrautatiekokonaisuus.


title: James Sevier Conway

text: James Sevier Conway (9. joulukuuta 1798 – 3. maaliskuuta 1855) oli yhdysvaltalainen demokraattisen puolueen poliitikko, joka toimi Arkansas'n osavaltion ensimmäisenä kuvernöörinä vuosina 1836–1840.


title: James Sevier Conway

text: Conway syntyi Tennesseessä ja muutti Arkansas'n territorioon vuonna 1820. Häntä seurasi osavaltion kuvernöörinä Archibald Yell.


title: James Sevier Conway

text: Jamesin veli Elias Nelson Conway oli Arkansas'n seitsemäs kuvernööri vuosina 1852–1860.


title: Archibald Yell

text: Archibald Yell (9. elokuuta 1797 – 23. helmikuuta 1847) oli yhdysvaltalainen demokraattisen puolueen poliitikko. Hän toimi Arkansasin osavaltion toisena kuvernöörinä vuosina 1840–1844.


title: Archibald Yell

text: Yell syntyi Pohjois-Carolinassa ja muutti lapsena vanhempineen Tennesseehen. Hän oli prikaatikenraali ja sai surmansa Buena Vistan taistelussa.


title: Samuel Adams (kuvernööri)

text: Samuel Adams (5. kesäkuuta 1805 – 27. helmikuuta 1850) oli yhdysvaltalainen demokraattisen puolueen poliitikko, joka toimi Arkansas'n osavaltion kolmantena kuvernöörinä huhtikuusta marraskuuhun 1844.


title: Samuel Adams (kuvernööri)

text: Samuel Adams syntyi Halifaxin piirikunnassa, Virginiassa 5. kesäkuuta 1805. Hän ei saanut nuorena muodollista koulutusta. Enimmäkseen hän opiskeli asiat omatoimisesti. Vuonna 1835 hän muutti Arkansas’n osavaltioon, jossa toimi puutarhurina.


title: Samuel Adams (kuvernööri)

text: Adams aloitti poliittisen uransa 1840, kun hänet valittiin Arkansas’n osavaltion senaattiin. Hänet valittiin myös toiselle toimikaudelle, jonka aikana hän toimi senaatin puheenjohtajana. Kuvernööri Archibald Yell päätti pyrkiä Yhdysvaltain kongressiin ja jätti siksi virkansa kuvernöörinä huhtikuussa 1844. Adamsista tuli virkaatekevä kuvernööri 29. huhtikuuta 1844. Hän toimi kuvernöörinä 5. marraskuuta 1844 asti.


title: Samuel Adams (kuvernööri)

text: Kuvernöörinä Adams jatkoi edeltäjänsä aloittamien sisäisten uudistusten toteuttamista ja osavaltion koulutusjärjestelmän kehittämistä. Hän kannatti myös kuvernööri Yellin taloudellisia toimintaohjelmia. Hänen onnistui koota osavaltion kassaan rahaa. Adamsin jättäessä kuvernöörin tehtävän marraskuussa 1844 osavaltion budjetti oli ylijäämäinen.


title: Samuel Adams (kuvernööri)

text: Jätettyään kuvernöörin viran Adams valittiin 1846 Arkansas’n osavaltion valtiovarainhoitajaksi. Hän jatkoi tässä tehtävässä aina kuolemaansa saakka. Adams kuoli Salinen piirikunnassa, Arkansas'ssa 27. helmikuuta 1850. Hänet haudattiin Mount Hollyn hautausmaalle Little Rockiin, Arkansas’iin.


title: Samuel Adams (kuvernööri)

text: Samuel Adams oli ensimmäiseksi naimisissa Rebecca Mayn (1807–40) kanssa.. Hänellä oli ensimmäisestä avioliitostaan 5 lasta: John (1827–1892), Jesse (1830–1851), Joyx (1835–1861), David (1838–1852) ja Jackson (s. & k. 1840).. Lisäksi hän adoptoi James Fleming Faganin (1828–93), josta tuli sittemmin konfederaation kenraali.. Ensimmäisen vaimonsa kuoltua hän Samuel Adams solmi uuden avioliiton Catherine Stephensin kanssa.


title: Thomas Stevenson Drew

text: Thomas Stevenson Drew (25. elokuuta 1802 – tammikuu 1879) oli yhdysvaltalainen demokraattisen puolueen poliitikko.


title: Thomas Stevenson Drew

text: Drew syntyi Tennesseessä ja muutti Louisianaan ja lopulta Arkansas'han. Hän toimi Arkansas'n neljäntenä kuvernöörinä vuosina 1844–1849 ja kuoli Teksasissa vuonna 1879.


Jääkiekon maailmanmestaruuskilpailut 1991 pelattiin Suomessa 19. huhtikuuta - 4. toukokuuta 1991. Pelikaupunkeina olivat Turku, Helsinki ja Tampere ja turnauksen pääareena oli Turun Typhoon. Turnaukseen osallistui kahdeksan joukkuetta, jotka kohtasivat toisensa kerran. Neljä parasta kohtasivat toisensa vielä kertaalleen. Turnaus oli 55. maailmanmestaruuskilpailu, sekä 66. ja viimeinen Euroopan-mestaruuskilpailu. Ruotsi voitti viidennen MM-kultansa ja Neuvostoliitto 27. EM-kultansa. EM-kisoissa vain ottelut muita eurooppalaisia joukkueita vastaan lasketaan. MM-kisat olivat myös Neuvostoliiton viimeiset jääkiekon MM-kilpailut.


title: Jääkiekon maailmanmestaruuskilpailut 1991

text: Turnaus tuotti Suomen jääkiekkoliitolle 20 miljoonaa markkaa voittoa.


text: Mitalisarjassa edettiin mielenkiintoisissa merkeissä, kun Kanada pelasi tasapelit sekä Ruotsin että Neuvostoliiton kanssa ja nuiji Yhdysvallat 9-4 tehtyään viimeisellä minuutilla kaksi alivoimamaalia Yhdysvaltain "hakiessa" kavennusta kuudella kenttäpelaajalla ilman maalivahtia.


text: Päätösottelun Ruotsi - Neuvostoliitto alkaessa tilanne oli sellainen, että voittajalle olisi luvassa maailmanmestaruus, mutta ottelun päättyessä tasan mestaruus menisikin katsomossa jännittäneille kanadalaisille. Ratkaisijaksi nousi kentän nuorin pelaaja, Mats Sundin, joka kymmenen minuuttia ennen ottelun päättymistä laukoi Ruotsin 2-1 voittomaalin ohi Andrei Trefilovin. Neuvostoliitto ei turvautunut lopussa edes maalivahdin korvaamiseen kenttäpelaajalla, koska ei halunnut pelata maailmanmestaruutta ainakaan Kanadalle - Neuvostoliiton mestaruus olisi vaatinut kaksi maalia. Tämä tappiollinen ottelu jäi Neuvostoliiton viimeiseksi MM-kisojen maaotteluksi.


text: Alemmassa loppusarjassa jatkettiin runkosarjan pisteistä, yksikään joukkue ei tippunut B-sarjaan, sillä joukkuemäärää nostettiin neljällä ensi vuodeksi.


text: B-sarjaa isännöivät Ljubljana, Bled ja Jenice


text: Neljä parasta nousi A-sarjaan kaudeksi 1992 ja kaksi parasta suoraan karsintojen ohi olympiaturnaukseen 1992.


text: C-sarja pelattiin Kööpenhaminassa.


text: Neljä parasta nousi B-sarjaan kaudeksi 1992.


title: Richard C. Byrd

text: Richard C. Byrd (1805 – 1. kesäkuuta 1854) oli yhdysvaltalainen demokraattisen puolueen poliitikko. Hän toimi Arkansas’n kuvernöörinä lyhyesti vuonna 1849.


title: Richard C. Byrd

text: Byrd syntyi Tennesseessä ja muutti Arkansas’han vuonna 1826. Hän pääsi Arkansas’n edustajainhuoneeseen 1836 sekä senaattiin 1840, 1842, 1846 ja 1848. Hän pyrki kuvernööriksi epäonnistuneesti jo vuonna 1844.


title: Richard C. Byrd

text: Kun Thomas Stevenson Drew erosi kuvernöörin virastaan vuonna 1849, Byrdistä tuli tilapäinen viranhaltija. Hänen seuraajansa virassa oli John Selden Roane. Byrd kuoli Arkansas’ssa pitkään sairastettuaan vuonna 1854.


title: Windsorin linna

text: Windsorin linna sijaitsee Windsorissa Britanniassa, ja se toimii nykyään yhtenä Britannian monarkin virka-asuntona. Linna on antanut nimensä nykyiselle Windsorin hallitsijasuvulle. Linna on toiminut historiansa aikana monessa käyttötarkoituksessa, kuten kuninkaallisena residenssinä, puolustuslinnakkeena ja vankilana. Windsorin linnan tunnuskuvana on usein sen suuri, pyöreä torni (”The Round Tower of Windsor”), jossa sijaitsee nykyisin kuninkaallinen arkisto.


title: Windsorin linna

text: Kuningas Vilhelm Valloittaja rakennutti Windsorin linnan alun perin puulinnoitukseksi vuosina 1070–1086. Se suojasi Lontoota lännestä lähestyviltä vihollisilta, mutta kätevä sijainti metsästysmaiden keskellä teki siitä myös oivallisen kuninkaallisten asuinpaikan.


title: Windsorin linna

text: Alkuperäisen puulinnoituksen kohdalla sijaitsee nyt pyöreä kivitorni, koko linnan keskus. Kuningas Henrik II:n aikaan linnan puuvarustukset vaihdettiin kivisiin ja linna alkoi saada nykyisen muotonsa. Edvard III muokkasi sotilaallisesta linnoituksesta goottilaisen palatsin, ja käytti siihen huomattavan määrän rahaa. Noin 200 vuotta myöhemmin, Elisabet I:n aikana, tarvittiin perusteellisia kunnostus- ja muutostöitä. Kaarle II muokkasi Windsorista barokkilinnan. Yrjö III ja Yrjö IV päivittivät monia huoneita uusklassiseen tyyliin. Kuningatar Viktoria rakennutti linnaan yksityisen kappelin. 20. marraskuuta 1992 linnassa raivosi raju tulipalo.


title: Windsorin linna

text: Windsorin linna on ollut usean sadan vuoden ajan yksi Britannian hallitsijan residensseistä. Nykyinen kuningatar Elisabet II käyttää linnaa viikonloppuasuntonaan. Linnan hautaholveissa on eräiden kuningasperheen jäsenten viimeinen leposija. Linnan mailla sijaitsevan Frogmore Housen mausoleumiin on haudattu kuningatar Viktoria ja hänen prinssipuolisonsa Albert. Frogmore Housen alueelle on haudattu myös Windsorin herttua (ent. kuningas Edvard VIII) ja hänen puolisonsa Wallis Simpson.


title: Windsorin linna

text: Linna on kuningattaren virallinen virka-asunto pääsiäisen yli ulottuvan kuukauden ajan. Kuningatar asuu siellä myös viikon joka vuoden kesäkuussa, jolloin hän osallistuu Ascotin laukkakilpailuun. Lisäksi kuningatar viettää linnassa useimmat vapaat viikonloppunsa.


title: John Selden Roane

text: John Selden Roane (8. tammikuuta 1817 – 8. huhtikuuta 1867) oli yhdysvaltalainen demokraattisen puolueen poliitikko sekä Etelävaltioiden prikaatikenraali Yhdysvaltain sisällissodassa.


title: John Selden Roane

text: Roane syntyi Tennesseessä. Hän siirtyi Arkansas’han vuonna 1837 ja opiskeli lakia. Hän oli Arkansas’n edustajainhuoneen jäsen vuosina 1842–1844 ja toimi osavaltion kuvernöörinä vuosina 1849–1852.


title: John Selden Roane

text: Roane kuoli Pine Bluffissa, Arkansas’ssa, ja hänet haudattiin Oaklawn Cemeteryyn Little Rockiin.


title: Tuck (sarjakuvahahmo)

text: Tuck on Marvelin sarjakuvissa esiintyvä kuvitteellinen sarjakuvasankaritar. Hän on Terminaattorin kumppani ja hänen ensiesiintymisensä oli "Death's Head" vol. 2 #3 -lehdessä. Tuckin loivat Dan Abnett ja Lian Sharp.


title: Tuck (sarjakuvahahmo)

text: Tuck on keinotekoinen ihminen, joka luotiin Leijonamieleksi kutsutulla planeetalla. Tuck luotiin laittomasti, ja hänen luojansa myi hänet valtuuksien pelossa bordelliin. Tuck onnistui kuitenkin pakenemaan ja liittyi lopulta Terminaattorin ja tämän lainsuojattomien joukkoon. Terminaattorin seurassa Tuck osallistui tämän matkoille läpi ajan ja ulottuvuuksien.


title: Elias Nelson Conway

text: Elias Nelson Conway (17. toukokuuta 1812 – 28. helmikuuta 1892) oli yhdysvaltalainen demokraattisen puolueen poliitikko. Hän toimi Arkansas'n seitsemäntenä kuvernöörinä vuosina 1852–1860.


title: Elias Nelson Conway

text: Eliaksen veli oli James Sevier Conway, joka oli toiminut Arkansas'n ensimmäisenä kuvernöörinä vuosina 1836–1840.


title: Elias Nelson Conway

text: Conway muutti vuonna 1833 Little Rockiin. Hänelle tarjottiin kuvernööriehdokkuutta jo vuonna 1844, mutta hän kieltäytyi.


title: Alena Neumjaržytskaja

text: Alena Neumjaržytskaja (, s. 27. heinäkuuta 1980) on valkovenäläinen pikajuoksija.


title: Alena Neumjaržytskaja

text: Neumjaržytskaja aloitti kansainvälisen kilpauransa vuonna 2005, jolloin hän juoksi seitsemänneksi 60 metrillä sisäratojen EM-kisoissa sekä toiseksi Euroopan cupin ykkösliigassa sekä 100 metrin juoksussa ajalla 11,37 että 200 metrin juoksussa ajalla 23,26. Samana vuonna hän karsiutui Izmirin universiadeissa 200 metrin välierissä. Helsingin MM-kisoissa hän oli mukana voittamassa pronssia 4 x 100 metrin viestijuoksussa. Vuonna 2006 Neumjaržytskaja voitti maansa sisäratojen mestaruudet 60 ja 200 metrillä. Moskovan sisäratojen MM-kisoissa hän karsiutui 60 metrin välierissä ajalla 7,23. Samana vuonna hän juoksi 200 metrillä Euroopan cupin ykkösliigassa toiseksi ajalla 22,99 ja karsiutui 100 metrin välierissä Göteborgin EM-kisoissa. Neumjaržytskaja oli samoissa kisoissa mukana myös Valko-Venäjän pikaviestijoukkueessa, joka voitti EM-pronssia.


title: Alena Neumjaržytskaja

text: Neumjaržytskaja voitti 2007 maansa sisäratojen mestaruudet 60 ja 200 metrillä. Hän juoksi samana vuonna Birminghamin sisäratojen EM-kisoissa 60 metrillä neljänneksi. Barcelonan EM-kisoissa 2010 hän karsiutui alkuerissä sekä 100 että 200 metrillä.


title: Luotsivene

text: Luotsivene on luotsien erityiskäyttöön varustettu alustyyppi. Suomalaiset luotsiveneet ovat rungoltaan punaisia; ennen niiden keulassa oli merkkinä ympyröity L-kirjain, nykyisin kylkeen on maalattu sana PILOT.


title: Luotsivene

text: Alun perin luotsiveneet olivat merikelpoisia purjeveneitä, joiden isopurjeessa oli pystysuuntainen punainen raita merkkinä. Mm. kuuluisa norjalainen Colin Archer -purjevenetyyppi suunniteltiin alun perin luotsiveneeksi: sen piti mahdollisimman merikelpoinen ja kuitenkin ohjattavuudeltaan niin helppo, että luotsien apupoikakin pystyisi tuomaan veneen yksinään turvallisesti rantaan, jos kaikki luotsit joutuisivat jäämään myrskyssä avustettaviin aluksiin.


title: Luotsivene

text: Konealusten tultua ja ennen muuta liikenteen muututtua ympärivuotiseksi luotsiveneitä alettiin rakentaa teräksestä; tärkeimmäksi tyypiksi muotoutui ns. haminalaiskutteri, joka pystyy toimimaan rankoissakin jääoloissa. Myöhemmin luotsit saivat avovesikautta varten nopeampia lujitemuovirunkoisia ja nopeita "Minipilotit"-veneitä. Nämä kaksi alustyyppiä hallitsevat edelleen luotsien aluskalustoa; pahinta kelirikkoa varten joillakin luotsiasemilla on hydrokopteri.


title: Henry Massey Rector

text: Henry Massey Rector (1. toukokuuta 1816 – 12. elokuuta 1899) oli yhdysvaltalainen demokraattisen puolueen poliitikko. Hän toimi Arkansas'n osavaltion kahdeksantena kuvernöörinä vuosina 1860–1862.


title: Henry Massey Rector

text: Rector syntyi lähellä Louisvilleä, Kentuckyssä, ja muutti Arkansas'han vuonna 1835. Hän opiskeli lakia ja istui Arkansas'n senaatissa vuosina 1848–1850. Hän oli vuosina 1855–1859 Arkansas'n edustajainhuoneen jäsen ennen nousemistaan kuvernööriksi.


title: Henry Massey Rector

text: Rector kuoli Little Rockissa. Arkansas'ssa sijaitsee hänen mukaansa nimetty Rectorin kaupunki.


title: Harris Flanagin

text: Harris Flanagin (3. marraskuuta 1817 – 23. syyskuuta 1874) oli yhdysvaltalainen demokraattisen puolueen poliitikko, joka toimi Arkansas'n yhdeksäntenä kuvernöörinä vuosina 1862–1864.


title: Harris Flanagin

text: Flanagin jätti virkansa 18. huhtikuuta 1864 ja vaikutti sen jälkeen lakialalla Arkadelphiassa ennen kuolemaansa vuonna 1874. Hänet on haudattu Arkadelphian Rose Hill Cemeteryyn.


title: Isaac Murphy

text: Isaac Murphy (16. lokakuuta 1799 – 8. syyskuuta 1882) oli yhdysvaltalainen republikaanisen puolueen poliitikko, joka toimi Arkansas'n kymmenentenä kuvernöörinä vuosina 1864–1868.


title: Isaac Murphy

text: Murphy syntyi Pittsburghissa, Pennsylvaniassa, ja muutti vuonna 1830 Tennesseehen. Hän meni 31. heinäkuuta 1830 naimisiin Angelina Lockhartin kanssa. Pari muutti saamansa lapsen kanssa Arkansasiin vuonna 1834.


title: Isaac Murphy

text: Murphyn edeltäjä Arkansas'n kuvernöörinä oli Harris Flanagin ja seuraaja Powell Clayton. Hän kuoli kotonaan Huntsvillessä 82-vuotiaana.


title: Powell Clayton

text: Powell Clayton (7. elokuuta 1833 – 25. elokuuta 1914) oli Arkansas’n 9. kuvernööri vuosina 1868–1871. Hän istui Yhdysvaltain senaatissa vuoteen 1877.


title: Powell Clayton

text: Clayton palveli Yhdysvaltain sisällissodassa Unionin armeijassa. Hänet ylennettiin lopulta prikaatikenraaliksi vuonna 1864. Hän muutti Arkansas’han sisällissodan päätyttyä.


title: Powell Clayton

text: Clayton toimi vuosina 1897–1905 Yhdysvaltain suurlähettiläänä Meksikoon. Hän muutti myöhemmin Washington (DC):hen ja kuoli siellä 1914. Hänet on haudattu Arlingtonin sotilashautausmaalle.


title: Edilex

text: Edilex on kaupallinen lakitietopalvelu, joka on rakennettu juridiikan ammattilaisia varten. Palvelun tuottaa Edita Publishing Oy:n Laki- ja yritystieto -yksikkö.


title: Edilex

text: Edilex on laajempi versio Finlexistä. Finlex on Oikeusministeriön rahoittama kansalaisille suunnattu maksuton palvelu, joka sisältää lainsäädäntöä ja siihen liittyvää viranomaisaineistoa. Edilex sisältää Finlex-aineiston lisäksi muun muassa juridisen uutispalvelun ja asiantuntija-artikkeleita. Edilexin lainsäädäntökokoelmat ovat laajempia ja sisältävät Finlexistä poiketen myös toimituksellista aineistoa, kuten toimituksen huomautuksia ja säädösviittauksia.


title: Ozra Amander Hadley

text: Ozra Amander Hadley (30. kesäkuuta 1826 – 18. heinäkuuta 1915) oli yhdysvaltalainen republikaanisen puolueen poliitikko.


title: Ozra Amander Hadley

text: Hadley syntyi New Yorkin osavaltiossa ja muutti vuonna 1855 Minnesotaan. Yhdysvaltain sisällissodan jälkeen hän siirtyi Arkansas’n osavaltioon, jonka virkaatekevänä kuvernöörinä hän toimi 1871–1873. Ennen nousuaan kuvernööriksi Hadley toimi Arkansas’n senaatin jäsenenä ja puhemiehenä.


title: Elisha Baxter

text: Elisha Baxter (1. syyskuuta 1827 – 31. toukokuuta 1899) oli yhdysvaltalainen republikaanipuolueen poliitikko, joka toimi Arkansas'n osavaltion kuvernöörinä vuosina 1873–1874.


title: Elisha Baxter

text: Baxter syntyi Pohjois-Carolinassa, mutta asui Arkansasissa vuodesta 1852. Hänet valittiin Arkansas'n senaattiin jo vuonna 1854. Hän opiskeli lakia ja istui senaatissa vuoteen 1860 saakka.


title: Elisha Baxter

text: Yhdysvaltain sisällissodan puhjettua Baxter kieltäytyi taistelemasta Etelävaltioille. Hän pyrki pakoon Missouriin, mutta joutui pidätetyksi ja sai syytteen maanpetoksesta.


title: Elisha Baxter

text: Rekonstruktion aikana Baxter saavutti menestystä lakialalla. Hän kieltäytyi kuvernööriehdokkuudesta vuonna 1874. Hän kuitenkin pyrki epäonnistuneesti Arkansas'n edustajainhuoneeseen vuonna 1878 ja kuoli vuosisadan lopussa Batesvillessä.


title: Michael Sprott

text: Michael Sprott (s. 16. tammikuuta 1975 Reading) on englantilainen raskaansarjan nyrkkeilijä. Urallaan Sprott on voittanut lähinnä tuntemattomia nyrkkeilijöitä sekä Prizefighter nimellä tunnettavan nyrkkeilyturnauksen.


title: Michael Sprott

text: Sprott debytoi voittamalla avausottelunsa tyrmäyksellä vuonna 1996. Hänen valmentajanaan toimi Frank Brunoakin valmentanut Terry Lawless. Hän voitti uransa ensimmäiset 11 ottelua, joiden joukossa vanhan veteraaninyrkkeilijä Michael Murrayn ennen kohtaamistaan Harry Seniorin kanssa syyskuussa 1998 Etelä-Afrikan titteliottelussa.


title: Michael Sprott

text:
Sprott sai ylleen niin sanotun journeymanin kyseenalaisen statuksen helmikuussa 2001 kohdattuaan Saksan jättiläisen Timo Hoffmanin, joka oli hävinnyt vain Vitali Klitschkolle ennen Sprottin kohtaamista. Sprott hävisi ottelun pistein.
Joulukuussa 2001 Sprott matkusti Etelä-Afrikkaan kohtaamaan kovaiskuisen veteraanin Corrie Sandersin. Helmikuussa 2002 Keith Long joutui ulos Britannian mestaruusottelusta, ilmeisesti juuri Danny Williamsin ansiosta. Sprott ei halunnut jäädä tässä asiassa osattomaksi, vaan haastoi Williamsin. Sprottille kävi nolosti, sillä viiden erän jälkeen hän oli juossut itsensä loppuun, ja hän hävisi tyrmäyksellä seuraavassa erässä.


title: Michael Sprott

text: Williams-ottelun jälkeen Sprott otteli 8 helpompaa ottelua, joissa hän tyrmäsi kovaiskuisen Pele Reidin 7. erässä, entisen Britannian mestarin, Michael Holdenin neljännessä erässä, Mark Potterin kolmannessa erässä ja Colin Kennan ensimmäisessä erässä valmistautuessaan uuteen kohtaamiseen Williamsin kanssa, sillä hänellä oli kalavelkoja maksamatta "Brixton Bomberille". Syyskuussa 2003 Sprott kohtasi uudelleen Williamsin ja tyrmäsi tämän vaivattomasti.


title: Michael Sprott

text: Tammikuussa 2004 Williams ja Sprott kohtasivat kolmannen ja viimeisen kerran. Ottelu päättyi Sprotin voittoon pistein 115–114. Viiden kuukauden kuluttua Williams järkytti nyrkkeilymaailmaa tyrmäämällä paluun tehneen Mike Tysonin. Sprottin uralla tapahtui sen sijaan ikävä käänne hänen kohdatessaan kovaiskuisen Matt Skeltonin. Skelton pysäytti Sprottin 12 erän kamppailun jälkeen ja poistui kehästä voittajana.


title: Michael Sprott

text: Helmikuussa 2006 Sprott voitti pistein veteraani Antoine Palatiksen Skotlannissa, mutta WBO-eliminaattori Ruslan Chagaev otteli myöhemmin Sprottinin ulos kehästä yksipuolisessa 8 eräisessä kamppailussa.


title: Michael Sprott

text: Saksan-matkansa jälkeen Sprott oli saanut seuraavan kerran yrittää kamppailla euroopanmestarin tittelistä. Titteliä piti hallussaan Sydneyn olympialaisten kultamitalisti Audley Harrison. He kohtasivat helmikuussa 2007. Harrison oli demolinisioinut Williamsia viimeisessä kamppailussaan, Sprott tuli nopeasti pois loossistaan ja tyrmäsi Harrisonin puhtaasti kolmannessa erässä vasemmalla koukulla.


title: Michael Sprott

text: Vuonna 2007 Sprott hävisi Matt Skeltonille 12 eräisessä kohtaamisessa. Ottelu oli todella tylsä pistevoitto Skeltonille. Sprott palasi kehään toukokuussa 2008. Ottelussa hän hävisi Taras Bidenkolle. Vuonna 2009 Sprott otteli entista WBO-liiton mestaria Lamon Brewsteriä vastaan. Sprott kärsi tappion kaikin tuomariäänin.


title: Michael Sprott

text: Sprottin sisko Ginette Sprott teki itsemurhan vuonna 2009.


title: Augustus Hill Garland

text: Augustus Hill Garland (11. kesäkuuta 1832 – 26. tammikuuta 1899) oli yhdysvaltalainen lakimies ja demokraattisen puolueen poliitikko.


title: Augustus Hill Garland

text: Garland toimi vuosina 1874–1877 Arkansas’n kuvernöörinä Elisha Baxterin seuraajana ja William Read Millerin edeltäjänä. Vuonna 1876 hänet valittiin Yhdysvaltain senaattiin ja hän toimi sen jäsenenä maaliskuusta 1877 alkaen. Hänet valittiin uudelle kaudella vuonna 1883, mutta hän erosi senaatista maaliskuussa 1885 Grover Clevelandin nimitettyä hänet Yhdysvaltain oikeusministeriksi. Garland toimi oikeusministerinä vuoteen 1889.


title: Augustus Hill Garland

text: Yhdysvaltain sisällissodan aikana 1860-luvulla Garland toimi Etelävaltioiden kongressin jäsenenä, ensin edustajainhuoneessa ja myöhemmin senaatissa.


title: Augustus Hill Garland

text: Garland kuoli vuonna 1899 Washington DC:ssä, United States Capitolin sisällä.


title: Donna Fraser

text: Donna Karen Fraser (s. 7. marraskuuta 1972 Croydon, Lontoo) on brittiläinen pikajuoksija.


title: Donna Fraser

text: Fraser karsiutui Pariisin sisäratojen MM-kisoissa 1997 200 metrin juoksussa välierissä ajalla 23,86. Samana vuonna Ateenan ulkoratojen MM-kisoissa hän karsiutui 400 metrin juoksussa toisissa alkuerissä ajalla 51,11. Vuonna 1998 Fraser sijoittui kolmanneksi Kansainyhteisön kisoissa ja oli voittamassa EM-pronssia 4 x 400 metrin viestijuoksussa Budapestin EM-kisoissa. Sevillan MM-kisoissa 1999 hän karsiutui 400 metrin toisissa alkuerissä. Sydneyn olympialaisissa 2000 hän oli neljäs 400 metrillä ajalla 49,79.


title: Donna Fraser

text: Fraser karsiutui Edmontonin MM-kisoissa välierissä, samoin Ateenan olympialaisissa 2004. Vuonna 2005 hän voitti Euroopan cupin ykkösliigan ja oli mukana voittamassa EM-pronssia Madridin sisäratojen EM-kisoissa pitkässä viestissä. Samana vuonna Helsingin MM-kilpailuissa hän karsiutui henkilökohtaisessa kilpailussa välierissä, mutta oli mukana voittamassa viestipronssia. Hän voitti viestipronssia myös Osakan MM-kilpailuissa 2007. Torinon sisäratojen EM-kisoissa 2009 hän voitti viestihopeaa ja sijoittui kuudenneksi henkilökohtaisessa kilpailussa.


title: William Read Miller

text: William Read Miller (23. marraskuuta 1823 – 29. marraskuuta 1887) oli yhdysvaltalainen demokraattisen puolueen poliitikko. Hän toimi Arkansas'n osavaltion kuvernöörinä vuosina 1877–1881.


title: William Read Miller

text: Miller syntyi Batesvillessä, Arkansas'ssa, ja opiskeli lakia. Hänet on haudattu Mount Holly Cemeteryyn Little Rockiin.


title: Bob Mirovic

text: Bob Mirovic (s. 25. helmikuuta 1966 Kroatia) on australialainen raskaansarjan ammattilaisnyrkkeilijä. Hän on urallaan voittanut 29 ottelua, hävinnyt 20 kertaa ja otellut kahdesti ratkaisemattoman.


title: Bob Mirovic

text: Mirovic ei otellut ainuttakaan amatööriottelua vaan aloitti suoraan ammattilaisena. Hänen ensimmäinen ottelunsa oli 15. toukokuuta 1987 Sam Kurukitogia vastaan, ja sen hän voitti kolmannessa erässä kolmen lattiaanlyönnin jälkeen. Seuraavaksi hän hävisi kahdesti maanmiehelleen Arzan Basicille pistein mutta palasi voittojen tielle otteluissaan maanmiestään Mark Morania ja fidžiläistä Niko Degaita vastaan. Steve Unterholzerin kanssa hän otteli kahdeksaneräisessä ottelussa tasan mutta hävisi toisen erän tyrmäyksellä James Grimalle.


title: Bob Mirovic

text: Lokakuussa 1994 Mirovic voitti Matthew Reidin tyrmäyksellä ja seuraavan vuoden alussa pisteillä. Uusiseelantilaiselle August Tanuvasalle hän hävisi pisteillä, voitti maanmiehensä Colin Wilsonin teknillisellä tyrmäyksellä ja otteli James Griman kanssa tasatuloksen 12-eräisessä kamppailussa. Tammikuussa 1997 Mirovic tyrmäsi James Alin neljännessä erässä, mutta sitä seurasivat tappiot Grimalle, Justin Fortunelle sekä Joe Bugnerille ottelussa Australian raskaansarjan mestarin tittelistä.


title: Bob Mirovic

text: Mirovic voitti Colin Wilsonin 5. syyskuuta 1998 ottelussa avoimesta Australian raskaansarjan mestaruudesta. Myös Danny Buzzan ja John Wybornin hän voitti, mutta kesäkuussa 1999 Kali Meehan tyrmäsi hänet neljännessä erässä. Aisea Namalle kärsityn tyrmäystappion jälkeen hän voitti Clay Auimatagin pistein, Peau Lemaugan kolmannen erän tyrmäyksellä ja Nathan Briggsin kuudennen erän tyrmäyksellä saaden Australian mestaruuden takaisin itselleen.


title: Bob Mirovic

text: OPBF-liiton mestaruusottelussa Mirovic hävisi viidennen erän tyrmäyksellä Peter Okhellolle. Tätä seurasi viiden voiton putki, vastustajina Colin Wilson, Roger Izonritei, Auckland Auimatagi, Phil Gregory sekä uudelleen Auimatagi.


title: Bob Mirovic

text: Mirovic pääsi 26. huhtikuuta 2003 ottelemaan Kansainyhteisön mestaruudesta Danny Williamsia vastaan mutta hävisi tälle neljännessä erässä. Mitch O'Hellon ja Danny Buzzan hän tyrmäsi mutta hävisi elokuussa venäläiselle jätille, Nikolai Valujeville pistein. Kolme seuraavaa vastustajaansa, Silovate Rasaku Juniorin, Paul Robinsonin ja Mosese Kavikan Mirovic voitti tyrmäyksellä mutta hävisi 5. kesäkuuta 2004 Kansainyhteisön mestaruusottelussa Matt Skeltonille neljännen erän tyrmäyksellä.


title: Bob Mirovic

text: Seuraavat vastustajansa, Hiriwa Te Rangin ja Colin Wilsonin Mirovic voitti, mutta tätä seurasivat pistetappiot Timo Hoffmannille ja Rob Callowaylle. Jälkimmäinen ottelu koski WBF-liiton mestaruutta. Richard Tutakin hän voitti mutta hävisi sitten jälleen Peter Okhellolle. Tätä seurasivat tyrmäysvoitot Tutakista ja Fatu Tuimanonosta. Sinan Samil Samille ja Shane Cameronille Mirovic hävisi mutta pääsi silti ottelemaan WBF-liiton mestaruudesta Francois Bothaa vastaan. Tämän ottelun hän hävisi. 2. marraskuuta 2007 Mirovic kohtasi Colin Wilsonin ja voitti tämän tyrmäyksellä. Viimeksi Mirovic otteli vuoden 2008 syyskuussa häviten John Hopoatelle.


title: Thomas James Churchill

text: Thomas James Churchill (10. maaliskuuta 1824 – 14. maaliskuuta 1905) oli yhdysvaltalainen demokraattipoliitikko, lakimies ja kenraali. Churchill syntyi Kentuckyssä lähellä Louisvilleä ja opiskeli lakia Transylvanian yliopistossa Lexingtonissa. Vuonna 1848 hän muutti Little Rockiin ja toimi myöhemmin Etelävaltioiden kenraalina Yhdysvaltain sisällissodassa. Churchill sai viimeisen ylennyksensä kenraalimajuriksi hieman ennen sisällissodan päättymistä Etelävaltioiden tappioon.


title: Thomas James Churchill

text: Churchill toimi Arkansas'n osavaltion kuvernöörinä vuosina 1881–1883. Häntä edelsi William Read Miller ja seurasi James Henderson Berry.


title: Matt Skelton

text: Matt "The Bedford Banger" Skelton (s. 23. tammikuuta 1967, Bedford, Englanti) on uransa lopettanut englantilainen raskaansarjan nyrkkeilijä ja hallitseva ammattilaisten raskaansarjan Euroopan mestari. Skelton on oikeakätinen, eli nyrkkeilytermein orthodox. Vuonna 2010 Skelton joutui viideksi kuukaudeksi vankilaan ylinopeudesta.


title: Matt Skelton

text: Skelton aloitti nyrkkeilyuransa verrattaen vanhana - vasta 35-vuotiaana vuonna 2002 harjoitettuaan sitä ennen huipputasolla potkunyrkkeilyä.